Ғәҙелша шарлауығының тәбиғәт ҡомартҡылары исемлегенә индереүгә 51 йыл | ГТРК «Башкортостан» — Новости Уфы и РБ\nҒәҙелша шарлауығының тәбиғәт ҡомартҡылары исемлегенә индереүгә 51 йыл\n19 августа 2016 — 15:46 ГТРК «Башкортостан»\nБаймаҡ районы биләмәләрендә урынлашҡан уникаль тәбиғи һәйкәлдәрҙең береһе 1965 йылдан БАССР-ҙын Министрҙар Советы тарафынан рәсми һаҡлауға индерелгән. Республиканын башка бик күп иҫтәлекле урындары кеүек Ғәҙелшаны күрергә бөтә тарафтарҙан киләләр. Дәүләт тарафынан һаҡланһа ла, шарлауыҡ биләмәләре кешеләр өсөн асыҡ. Ял итергә килеүселәр уның эргә тирәһендә бик күп сүп-сар ҡалдырып китә. Шарлауыҡты тәбиғи парк итеп төҙөү проекты күптән булһа ла, ул әлегәсә тормошҡа ашырылмаған.\n6 из 4745\nГеройҙар беҙҙең арала\nБашҡортостан буйынса янғынға ҡаршы федераль хеҙмәт әлеге ваҡытта көсәйтелгән режимда эшләй. Утты үҙенә буйһондороусылар кеше ғүмерен ҡотҡара, йорттарҙы һәм мөлкәтте янғындан һаҡлай. Әммә бының өсөн улар көн дә үҙ ғүмерен хәүеф аҫтына ҡуя. Беҙҙең ижади төркөм янғын ваҡытында күп...\nРеспубликала көслө янғындар сығыуы ихтимал\nКөндәрҙең эҫе тороуы сәбәпле айырым райондарҙа ут сығыу хәүефе арта. Ҡотҡарыусылар тағы ла бер тапҡыр республика халҡын урмандарҙа, баҡсаларҙа уяу булырға саҡыра. Сүп-сар яғыу ҡәтғи тыйыла. Киләһе көндәрҙә республика биләмәһендә һауа торошо 30-32 градус эҫе буласаҡ, тип хәбәр итәләр...\nБөгөн республикала сығарылыш класс уҡыусылары рус теленән берҙәм дәүләт имтиханын тапшыра. Ул ике көн дауамында барасаҡ. Уҡыусылар 3 июлдә, рус әҙәбиәтенән, географиянан һәм информатиканан һынау тотто.Пандемия быйыл имтихандарға ла ҙур үҙгәрештәр индерҙе. Беренсенән- ул һуңлабыраҡ башланды,...\nБашҡортостанда “Мәктәпкә йыйынырға ярҙам ит” хәйриә акцияһы башланды. Уның барышында күп балалы, аҙ-тәьмин ителгән ғаиләләрҙә тәрбиәләнгән, йәки инвалид, ата-әсә ҡарауынан мәхрүм ҡалған балаларға уҡыу кәрәк-яраҡтары йыйыла.Акция август аҙағына тиклем дауам итә. Әйберҙәр социаль приюттарҙа,...\nҠарасәй-Черкес республикаһында короновирус менән сирлеләрҙе дауалау өсөн ебәрелгән Башҡортостан табиптары тыуған яҡтарына әйләнеп ҡайтты. Дүрт табип дәүләт наградаһына лайыҡ булды. Сит республикала пациенттарҙы дауалау алымдары нисек барған? Ҡарасай-Черкес республикаһында короновирус менән...\nРеспублика башлығы район һәм ҡалаларҙың хакимиәт башлыҡтарына оператив штабтарҙың ултырышын үткәрергә саҡырҙы. Социаль дистанция һаҡлауға, битлек режимын үтәүгә иғтибарҙы бермә-бер арттырырға кәрәк. Аҙна республика һәм илдәге ваҡиғаларға бай булды. Радий Хәбиров оператив кәңәшмәне асып 1 июлдә...\nРеспублика Һаулыҡ һаҡлау министрлығынан хәбәр итеүҙәренсә, әле 5 мең 638 сирле иҫәпләнә. Стационарҙарҙа — 412, амбулатор шарттарҙа 1 мең 817 кеше дауалана. Коронавирус теркәлгәндән алып 3 мең 304 кеше һауыҡҡан. Республика башлығы Радий Хәбиров билдәләүенсә, COVID-19 буйынса хәл «бик шәптән...\nСоставында этанол булған антисептиктар етди ауырыуға килтереүе ихтимал. Был хаҡта Америка Ҡушма Штарттарының аҙыҡ-түлек һәм медикаменттарҙың сифатын санитар күҙәтеү идаралығы белгестәре хәбәр итә. Һуңғы ваҡытта антисептиктан ағыуланыу осраҡтары йышайған. Тирене зарарһыҙландырыу сараларына метанол...\nБалланып ҡурай еләге беште. Был үҫемлектең дауалау ҡөҙрәте халҡыбыҙҙа электән билдәле. Уның шифаһын белгән боронғолар еләген япрағы менән йыйып, ҡышҡылыҡҡа киптереп ҡуйғандар. Боронғо Грецияла уның бит-тән тиреһе өсөн файҙалы сифаттарын киң файҙаланғандар. Һутлы, яңы өҙөлгән ҡурай еләгендә файҙалы...\nБашҡортостанда бер нисә көн ғәҙәттәгенән тыш эҫе көтөлә. 7-9 июлдә һауа температураһы 35 градустан юғары күтәрелеүе ихтимал. 7 июлдә урыны менән ҡыҫҡа ваҡытлы ямғыр яуыуы, йәшен йәшнәүе, көслө ел сығыуы мөмкин. Гидрометеоүҙәктән алынған мәғлүмәттәр буйынса 8 июлдә яуым-төшөм көтөлмәй. Һауа...\nИшембай районында Боланут үләнен әҙерләү миҙгеле башланды. Шифалы сәй етештереүселәр халыҡтан сеймал йыя. Сеймал килоһы 20 һумдан йыйыла. Ҡабул итеү нөктәһенә көнөнә 5 центнерҙан 1 тоннаға тиклем сей үлән килтерелә. Сеймалды башлыса Ҡолғона ауылы халҡы йыйып тапшыра. Сәйҙең тәме үләндең ҡайҙа...\nКоронавирустан зыян күргән бизнес һалым түләү йәһәтенән дәүләт ярҙамына дәғүә итә ала. Рәсәй Хөкүмәте иҡтисадтың зыян күргән өлкәләрендә эшҡыуарлыҡ иткән ойошма һәм шәхси йүнселдәрҙең һалым түләүгә ҡағылышлы бурыстарын кисектереүҙең ике юлын тәҡдим итә: түләү ваҡытын күсереү һәм һалымды...\nҮҙәк һайлау комиссияһынан тура бәйләнеш


Бәйләһәгеҙ, оҙаҡ йәшәрһегеҙ\nАрзан хаҡҡа яҙылып ҡалайыҡ!\n24 Октябрь , 13:45\nӘ, беләһегеҙме, был эш менән иң тәүҙә тик ир-ат ҡына шөғөлләнгән.\nБәйләүҙе ғәрәптәр уйлап сығарған тип иҫәпләйҙәр. Уларҙан иһә тәре һуғышында ҡатнашыусылар Испанияға таратҡан.\nТәүҙә, дүрт йәки биш быуат тирәһе, бәйләү өсөн бары тик ебәк һәм мамыҡ ҡына ҡулланылған. Йөн еп бөтөнләй файҙаланылмаған.\n1566 йылда швед короле Эриктың 27 пар бәйләнгән ойоғо булған. Улар Испаниянан килтерелгән. Һәр ойоҡ пары камердинерының (ялсыһының) йыллыҡ эш хаҡына торошло икән.\nБәйләү тиҙлеге буйынса Голландиянан Мириам Тегелс донъя рекорды ҡуйған. Ул бер минут эсендә 118 элмәк бәйләгән.\nБыл ҡул эшенең файҙаһы хаҡында беләһегеҙҙер: ул кешене ауыр уйҙарҙан арындыра, тынысландыра. Бәйләү ҡан баҫымын түбәнәйтә, төрлө сирҙәрҙең барлыҡҡа килеүен туҡтата йәки ауырыуҙың артабанғы үҫешен тотҡарлай.


Ижад кешеһе ҡайҙа ла юғалып ҡалмай!\n8 Март , 07:45\nСтәрлетамаҡ яҙыусылар ойошмаһы эшләй башлағас шағирә Зөһрә Үтәғолова үҙе беҙҙең менән бәйләнешкә инде һәм Белореттан Стәрлетамаҡҡа күсеп килеүе тураһында хәбәр итте. Мин был яңылыҡты шатланып ҡабул иттем. Сөнки уның профессиональ яҙыусы икәнен күптән белә инем.\nЗөһрә Әхмәҙи ҡыҙы Үтәғолова 1961 йылдың 15 авгусында Бөрйән районы Аҫҡар ауылында тыуған. Ҡулына аттестат алғас, Стәрлетамаҡ дәүләт педагогия нститутының филология факультетына уҡырға инә.Күңеле хискә мөлдөрәмә тулы булыуы, йыр-моңға ғашиҡлығы уға бик иртә ҡәләм тотторған: шиғырҙарҙы ул мәктәптә уҡыған сағынан уҡ яҙа башлай. Шул ваҡыттан алып уның ижады район, республика матбуғатында йыш баҫыла. Талибә сағында “Ашҡаҙар” әҙәби түңәрәгенә йөрөү ижадына талапсан ҡарарға өйрәтә, күңеленә илһам, дәрт өҫтәй. Юғары уҡыу йортон тамамлағас, тыуған яҡтарына эшкә ҡайта. Исламбай ауылына килен булып төшә. Зөһрә Әхмәҙи ҡыҙы уҡыусылар күңелендә ижадҡа юл яра. Ә 2000-се йылда Белоретҡа күсеп килергә ҡарар итә йәш ғаилә . Ауылдарҙа колхоз-совхоздар таралып, башҡа сәнәғәт ойошмалары ла юҡҡа сығып бөткәс, шофер булып эшләгән тормош иптәше Сәғиткә лә даими эш урыны талап ителә. Бер-бер артлы үҫеп килеүсе ике ҡыҙҙарын да уҡытырға, кейендерергә кәрәк етмәһә. Шулай итеп, улар ҡала кешеһенә әүерелә. Сәғит автотранспорт предприятийыһына автобус йөрөтөүсе булып урынлашһа, Зөһрәгә бәхет икенсе яҡлап йылмая. Зөһрә Әхмәҙи ҡыҙына белеменә ярашлы эш урыны табыла гимназияла. Уны бында ла башҡорт теле һәм әҙәбиәте уҡытыусыһы итеп алалар. Белоретта күптән түгел асылған Башҡорт гимназияһының һәләтле, бурыстарына юғары талап ҡуйылған уҡытыусылар коллективы туплап, үҫеш юлына сығып, нығынып килгән сағы була әле. Тырышлыҡтың яҡшы һөҙөмтәләре лә күҙгә күренеп үҫә бара. БДИ һөҙөмтәләре йылдан йыл яҡшыра барып, балдар күрһәткесе буйынса ла, юғары уҡыу йорттарына инеүселәр һаны буйынса ла ҡала мәктәптәре араһында абруйлы урын яулай гимназия.Тап гимназияла эшләгән осоронда асыла ла инде Зөһрәнең уҡытыусы,ойоштороусо, ижади һәләтттәре. Класстан тыш сәғәттәрҙе бушҡа уҙғармай, уҡыусы балалар өсөн Юрматау әҙәби түңәрәген ойоштора. Гимназияның “Тере шишмә” гәзитен сығара, “Инеш” радиоэфирын ойоштороуға ярҙамитергә лә өлгөрә ул. Бер үк ваҡытта гимназиялағы журналистика түңәрәген алып бара. Бейеүсе бейей-бейей оҫтара тигәндәре, уның тураһында әйтелгән кеүек. Үҙе лә гәзиттәрҙә мәҡәләләр баҫтыра торғас, БР журналистар союзына ағза итеп ҡабул ителә. 2014-се йылдан БР, РФ яҙыусылар берлеге ағзаһы ла. Шиғриәт менән ныҡлап шөғөлләнеүе лә шул йылдарға тап килә. Зөһрә Әхмәҙи ҡыҙы байтаҡ Маҡтау грамоталары туплаған уҡытыусы, шул иҫәптән Мәғариф министрлығының маҡтау грамотаһына ла лайыҡ булған.. Ә гимназияның журналистика түңәрәгендәшөғөлләнеүселәрҙән: Нәркәс Йосопова, Нәркәс Вәлиуллина, Гөлназ Йомабаевалар телевидение журналистары булып киттеләр. Үҙенең ике ҡыҙы ла атай-әсәй йөҙөнә ҡыҙыллыҡ килтермәй, үҙе уҡыған Стәрлетамаҡ педагогия академияһын ҡыҙыл дипломға тамалап: Венера -юғары категориялы уҡытыусы, ул Стәрлетамаҡтың данлыҡлы 23-сө мәктәптәбендә урыҫ кластарында башҡорт теленән белем бирә. Нурия Иҡсанова ла күптәргә\nтаныштыр. Ул Силәбелә Башҡортостан вәкиллегендә белгес вазифаһын башҡарҙы, Силәбелә башҡорт телендә баҫылған “Уралым” гәзитенсығарыуҙа, телевиденийыһында башҡорт телендә тапшырыуҙар алып барыуҙа әүҙемлек күрһәтте. Хәҙер иһә Өфөгә ҡайтып Халыҡтар дуҫлығы йортонда баш белгес булып эшләй. Үкенескә ҡаршы, Зөһрәнең ире 2012 йылда инсульт үткәргән, бына 6 йыл инде Зөһрә ханым коляскала ултырған тормош иптәшен тәрбиәләй..17 йыл буйына Яныбай Хамматов исемендәге башҡорт гимназияһында тел һәм әҙәбиәт дәрестәренән уҡытыу менән бер үк ваҡытта ижадтан да ситләшмәй..“Бәләбәй ҡалаһында үткән Илһам шишмәләре”конкурсы лауреаты була. “Иң яҡшы башҡорт теле уҡытыусыһы” гранты еңеүсеһе, Белорет ҡалаһы эсендә булдырылған “Ағиҙел өҫтөндә йәйғор” премияһын яулаусы ла ул. З.Биишева исемендәге китап нәшриәтендә 4 китабы донъя күрҙе. “Юл япрағы”(2001), “Һыу юлы” (2009), “Ҡунаҡ күрһәтәм” (2013), «Йәнле мунсаҡ» (2019 йыл). Уның һүҙҙәренә Гәүһәр Бирҙеғолова, Миңнур Ҡасимова, Азамат Усманов, Риф Сәлишев, Дамир Солтанов, Юнир Һағынбаев, Рафаэль Салихов, Данир Далхин, Резидә Әхмәтова, Резеда Мөхәмәтйәновалар көйҙәр яҙған.\nЗөһрә Үтәғолова РФ һәм РБ Журналистар, Яҙыусылар союзы ағзаһы. Тормош иптәше Бөрйән егете Сәғит Үтәғолов менән 2 ҡыҙ тәрбиәләп үҫтерҙеләр. Ҡыҙҙары, Стәрлетамаҡ академияһында юғары уҡыу йортон ҡыҙыл дипломға тамамлап, яҡшы ғына эшләп йөрөйҙәр (Нурия Иҡсанова Силәбе ҡалаһында “Уралым” телевидениеһының редакторы була, әле телекорреспондент. Венера Вәхитова – филолог). Зөһрә Үтәғолова бөгөн иһә Элина менән Самира исемле ейәнсәрҙәренә өләсәй һабағы бирә. Гәзит уҡыусыларыбыҙҙың күңеленә шағирә Зөһрә Үтәғолованың ижад емештәре хуш килер тип уйлайым.\nРимма ҒӘЛИМОВА, Стәрлетамаҡ яҙыусылар ойошмаһы етәксеһе.\nҠайтып килә балаларым\nКөлөп торһон тирә-яғым:\nИпкә килтерәм йортто.\nӨҫтәп яғайым утты.\nЙүгереп йөрөп ҡуям һыйҙар:\nҺығылһын өҫтәл, әйҙә!\nАуыҙ итһен балаларым,\nЙыйылып ҡайтҡан мәлдә.\nБайрам кәйефе күңелдә-\nҺыҙланып та ятһам да...\nСЕЙӘЛТМӘЙЕК КҮҢЕЛ ЕБЕН\nСейәлтмәйек күңел ебен:\nТатулыҡҡа ни етә!\nАғымдай ғүмер үтә.\nҠунмаһын туҙан юлға.\nЙәшәйек туғандар менән,\nУртаҡ ҡарын- сәңгелдәктә\nТирбәткән әсәй беҙҙе.\nБиш бармаҡтай тигеҙ күреп,\nТәҙрәнән күҙен алмай\nКөтә әсә балаһын.\nУңалтыр кем яраһын?\nӘсәй, әсәй, өҙгөләнмә,\nЮлға сығам атлығып.\nУлым, ҡыҙым ҡайтыр, тиеп\nЭшкә әүрәп уҙһа көнө,\nҮҙәккә үтә төндәр.\nЙөрәген саҡматаш итеп,\nЮлыма әсәй түшәр.\nТеләй икән күрергә.\nТәҙрә төптәренән алып,\nҺибелә ҡарҙар, һибелә,\nКилеп ҡуна иңемә.\nКүк сәләмен тапшырғандай,\nЙондоҙ булып теҙелә.\nАҡ йондоҙ араһында\nБәхет ҡамыры таша.\nӨләшәмен тик шатлыҡтар\nЙөрәк моңдарым аша.\nҺәр кемебеҙ устарында\nБалҡытһын яҡты йондоҙ.\nЙондоҙло тормош ҡорғанда,\nҠалмаҫбыҙ утһыҙ, йырһыҙ...\nЙЫРЛЫ ҮТҺЕН ҒҮМЕР\nҺәр таңды ҡаршы ала\nҠошҡайҙар йыры менән.\nБеҙҙең дә бар үҙ моңобоҙ\nОялар ҡорған көндән.\nКүпме осто бала ҡошсоҡ\nТаң йырынан көс алып.\nЙырлы үтер беҙҙең ғүмер,\nНасип булһын барыбыҙға\nҠыштарын да һайрар ҡоштар,\nКөтөп алған әсәй мине,\nТөрөп һалған биләүгә.\nҒүмер биргән әсәйемә\nБурыслымын иң тәүҙә.\nӘсәйҙәр был донъяла.\nҠосаҡтары- һүнмәҫ усаҡ,\nЙөҙҙәренән нур тама.\nҠушыла әсә йыры.\nБалаһына бәхет теләй\nӘсәйҙәр ғүмер буйы...\nҺинең генә күҙҙәр,\nҺинең генә һүҙҙәр\nЯратылған икән кем өсөн?\nМөхәббәтттең изге бер көсөн.\nОсоп ҡына ҡунам,\nҠосағыңа ал да иркәлә.\nЙәшнәп-күкрәп янам, хыялымда сабам\nҠаршылыҡтар аша эргәңә.\nНик осраттым һине,\nТик үҙемсә һөйәм- йәшертен.\nИлһам һалып киттең,\nКөнөм нурлы иттең,\nҺин бүләге тиле йәшлектең...


Октябрский ҡалаһында парашют спорты буйынса федераль округтар чемпионаты ойошторолдо. Уның сиктәрендә Республика Президенты кубогына асыҡ турнир үтте.\nЧемпионатта Рәсәйҙең 15 төбәгенән 42 спортсы көс һынашты. Улар 1200 һәм 3000 метр бейеклектән һикерҙе. Көслө ел булыу сәбәпле, ҡайһы бер спортсыларға бер нисә тапҡыр һикерергә тура килде. Ярыш һөҙөмтәләре буйынса Башҡортостандың ирҙәр йыйылма командаһы еңеүсе тип табылды. Икенсе урында Ҡурған, өсөнсөлә Свердловск өлкәһе парашютсылары. Ә ҡатын ҡыҙҙар араһында яҡташтарыбыҙ икенсе урынға сыҡты.


Стоимость и срок доставки в Октябрьский (Башкортостан республика): Ходовые огни Sho-me DRL 507\n3-9 дней* 665 руб.\n4 -7 дней* 602 руб.\n28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 28 микрорайон, 7 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 35 микрорайон, 12 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4 ул. Губкина, 4\n6-11 дней* 641 руб.\n"Пункт самовывоза CDEK - наложенный платеж (оплата при получении)" - В****** Т.\n• Запасной ЖК-брелок для автосигнализации Pharaon LC-300\n"Пункт самовывоза CDEK - предоплата 100%" - С***** Р. Г.\nВсего отпраленных заказов в Октябрьский: 97


Өлкәндәр өсөн видео-таныштырыу - Кафе танышты онлайн видео чат\nСтатистика мәғлүмәттәренә ярашлы, беҙҙә, аралаша 3 сәғәттән ашыу ҡулланыусы көнөнә 85 кәм түгел\nБыл love1 сайтты ҡулланыусы ҡәнәғәт.һәм сервис club.\nАғымдағы абунасы түләүе индерергә: 1 көнөн - айын осоронда һум пробный 65,00 * 1 ай - ай осорҙа аҙнаһына һум 650,00 2100,00 пробный һум. Беренсе һынау срогы көнө бер көндә - 65 һум, бер айҙан һуң килешеүҙе оҙайтыу, етештереү хаҡы тәүлегенә 24 сәғәт булған. Һеҙ килешеү өҙөлгәс, был төймәгә басыгыз"Бөтөрөргә"үҙ идаралығында килешеүҙәр һеҙҙең профиль.\nМенән ҡыҙ нимә тураһында һөйләне, нисек осрашырға\nАртабан һеҙгә ҡарап\nШул уҡ ваҡытта һеҙҙең хаҡта әңгәмәләште әйтер булған ваҡытта, һеҙҙең компания, ул тәьҫораттар, тип, һеҙ, йәш кеше яҡшы, һәм интересно! Күп кенә идеялар һәм билдәһеҙ ир-егет менән алышып ҡара-ҡара упҡын өсөн хәтәр мәлдә ҡурҡыуБеҙгә изгелек, беҙ был ҙур булмаған етәкселеге әҙерләү, һеҙҙең өсөн ярҙам итә белә. Улай ғына ла түгел, белеп, ҡыҙ менән һөйләшергә тип капиталы тураһында, әммә был ғына етерлек түгел: беҙ ошо факт менән булған мәҡәләләрҙе тулыландырып, кереткәнсе, алға барабыҙ, күҙ алдында, теләсә ниндәй һорау формаһында һеҙ тейеш булдырмаһа был хаҡнта һөйләшеүҙәр алып бара. Был бик киң таралған хата булмаҫ, сөнки күптәр беҙҙе аңламаҫ. Һәм башҡа ысулдар менән һөйләшеүҙәр алып бара, тип, һорау биреп, теманы һәм ошо һөйләшеү һеҙҙең өсөн бик ябай, беҙ шул тиклем даими әйтергә күнеккәнбеҙ. Был ваҡытта отпускыға ҡайтҡан коллегалары менән, кеше, дуҫ йәки осраҡлы осрашыу, Белә, тип, һеҙ, аласыз ҡулланырға был тема бик яҡшы беренсе ваҡытында осрашып һөйләшеү. Был һеҙҙең мөмкинлегегеҙ, һис шикһеҙ, һеҙҙең яҡынайтып килгән башҡа. Шулай булыуға ҡарамаҫтан, һаҡ булырға, застряла өсөн был тема бик оҙаҡ түгел, мәҫәлән, һеҙ ҡасан да булһа ҡыҙын осратып, уларға сәйәхәт итергә ярата? Минең өсөн яҡтан, Хатта, әгәр уның сәйәхәте бер ҡасан да мөмкинлек булһа, мотлаҡ тураһында ла ҡыҙыҡһындыра, һеҙгә нисек белмәйем, метко тикшерелде.\nБөтә һанап үтелгән илдәрҙән мәғәнәһе, һеҙ бөтә нәмә үтә, дөйөм таба.\nҺеҙ бик ауыр булды был осраҡта асыҡлау, факттар темаһы на үтә. зависать, бер ниндәй ҙә эмоция тыуҙыра.\nМаҡсат, уның менән булған һөйләшеүгә һеҙ ҡасан барырға, - һеҙ был ыңғай эмоциялар тыуҙыра һәм уларҙы уңышлы булған, уны аҫып ҡуйырға: сығыш яһау, мөмкинлектәре бергә сәйәхәт планлаштырған.\nҺорағыҙ, мәҫәлән, әгәр ул түгел, ә затлы ҡунаҡханала йәки рюкзак, аҙна йәки походта яратманылар. әгәр ул мальдив перу өҫтөнлөк итә. Бында идеялар темалар табыу, сездә бар, уларҙың дөйөм мәнфәғәттәр өсөн, һөйләшеп ҡайта, унда ҡатнашыусылар ике уңайлы тоя. Дейл карнеги кеүек-ла, үҙен бик яҡшы аңлата. бестселлер « кеүек яуланы дуҫ », башҡа кешеләр өсөн арзан булырға тейеш, уларҙы белергә кәрәк, улар бары ярат күберәк, йәғни үҙенә булмағас, Булмай, һеҙ тип әйтеп булмай ваҡытта тураһында әңгәмәләштек, һеҙ компанияһы була, уның тойоп, һеҙ-егеттәр, һәм интересно! Был белә, бына бер нисә советтары, кешеләр өсөн уңайлы хис итеү компанияһы һеҙ, һөйләшеүенән һәм, уны яратып: һеҙ аңлы булып, әйтеп биреү, әйтеп йыйығыҙ, уны мәжбүр итеү, йәғни ирекле булған һәм был, тип теләне ул. Шулай итеп, мәсьәләне асып, йәғни, уларға яуап « эйе » йәки « юҡ » (ябыла мәсьәләләрҙе асыҡлау), - ҡоралы, тип, һеҙ, кәрәк. Ябыҡ мәсьәлә айырмалы рәүештә, һеҙ нәҡ бында урынлашҡан темаларҙы, мәсьәләләрҙе аныҡ яуап бирер өсөн, һеҙҙән һорамайым, һеҙ телисез арауыҡта бында буш ҡалдыралар, шуға күрә уны асыуҙа, һәм подпрыгивать мөмкин, ҡасан, сезгә теләк. Шунда һорап, мәҫәлән, уның тураһында теләк, һәм барыһы ла, тип, уны буш ваҡытта шөғөлләнә, йә, ул һеҙгә ҡыҙыҡһыныу, белер уның тураһында (төр музыка тыңлай ул, спорт менән шөғөлләнеү ул, тип, уның эшләгән ямғырлы көн) эсендә теманы үткәндә, һеҙ соглашайтесь шуның менән, аңлы рәүештә артыҡ күп һөйләргә лә, уның үҙен тотоуын өсөн башҡа мөмкинлектәрен сикләй. Шуның өсөн, һөйләшеү яҡшыраҡ булыр, күреп, йүнәлеш хәрәкәте дауам итә, уның подпрыгивать яуап түгел, ә тема даими үҙгәртеү. Бының өсөн бик иғтибарлы, шул уҡ ваҡытта уның һөйләүе буйынса тыңлауҙарында әүҙем ҡулланыла. Шулай булһа ла, башҡа ваҡытта ла аҙағына ҡалдырырға монологы ул, ул. шул уҡ ваҡытта йәки ял reluquez әлегә һеҙ һөйләгән, һеҙҙән ишетеп торған күп әйберҙе үҙең яһай, тип, был ысынбарлыҡҡа булған (йәғни, нимә эшләргә яратмай ул), уй (фекер), йәки уның тәртибен (уны нисек сағылыр икән, әгәр темаһы мәҡәлә). Быны тыңлап, ҡайһы бер әйбер булды, һеҙҙе ҡыуандырыр, һеҙ ҡыҙыҡһыныу, һеҙҙән һорап, моғайын, һеҙ түгел, шулай уҡ ҡайһы берҙә шул уҡ фекерҙә була"йәки"n"юлынан түгел, яратам, итергә. Был осраҡта дейл карнеги тағы бер дәрес өйрәтеп, башҡа булмай әгәр һеҙ менән файҙаланырға теләгән-ҡаршылыҡ түгел, уның фекеренсә биреү түгел, уның менән айырыла. Һеҙ стадияһында, ҡасан телисез икән, булһын өсөн уның һөйләгәндәрен ышанһа, ул уға бер нисек тә айырылмай фекер алышырға теләйем. Шул тиклем үк әйтә ул,-тип бөтөнләй factum элементтарын дөрөҫ, был яҡтан, әгәр ул уны һораусыларға яуап тикшереү, төҙәтеү ул тота сезне! Беҙгә ғәйәт тәбиғи беҙ киреһенсә эшләйбеҙ әүәҫлек, тел һәм башҡа ғилем өйрәтеү. Шуға ҡарамаҫтан, беҙ беҙҙең маҡсат бер ҡасан да булманы, беҙҙә фекер әңгәмәләште һорау аҫтына ҡуя. Был түгел, тимәк, шул уҡ ваҡытта үтә күренмәле буласаҡ.\nКиреһенсә, һуң, бик оҙаҡ тыңланы, күпселек аңлап һәм ҡыҙ мөрәжәғәт иткән, һеҙҙең өсөн, һеҙ беләһегеҙме, һеҙҙең затығыҙ кем.\nБыл шул уҡ ваҡытта, ул күберәк белер өсөн тойолдо, мин аңлау дөрөҫ Түгел, сөнки түгел был, ҡыҙын кире ҡайтара, һеҙҙең был һорауҙан һуң, ун минут дауамында һеҙҙә тип ишеттем, уның бөтә нескәлектәрен белгән был тормош теләйбеҙ һеҙгә. Әгәр һеҙ яуап биргәс, һеҙ уны иғтибар йәлеп итә алмай, тиҙ, оло өмөтөн юғалтмаған, сездә бар. Шулай итеп булһа ла, яуапты ҡыҫҡа һәм ҡыйыу өсөн төп һорауға яуап бирҙе ул.\nҺорау: « нимә менән шөғөлләнә, эштәре нисек », әгәр һеҙ инженерҙар, механик техникаһы етештереүселәренең өлөшө бар, ул, башҡалар араһында, һатып Airbus, яуап тапҡан: « Мин самолет етештереү » артыҡ оҙон, күп с деталдәрҙе һәм аҙ хыяллана.\nҠыҫҡа тарих бар, һәм анекдот ятышлы тыңлап, күрмәгән кешеләр өсөн ул типтағы мөмкин, тип һеҙгә. Һорау һеҙҙең хобби тураһында, мәҫәлән, бер яҙып сыҡҡас, һеҙҙең менән дуҫының һуңғы ваҡытта тарих һәм яһай, уның ошо көндә килеп, ҡыҙ менән һеҙ нисек әйтер инем, күптән. Теләк булыу-булмауға ҡарамаҫтан, һеҙ, аласыз яһарға һеҙҙең уның башҡа күҙемде. Былар барыһы ла белә, ти, үҙе тураһында һөйләргә өйрәнеү, был, тәү сиратта, үҙе тураһында һөйләргә өйрәнеү, үҙ кисерештәрен бөтә мөһим, улар өсөн ҡыҙыҡлы яһай. Тәү сиратта артабан да барһа, беҙ үҙ-ара эш күп тәҡдим итәләр, күҙәтеп уңышлы миҫал өсөн, передовая һүрәт практикала күрһәтә белеү. Хата, классик бик күп кенә ир-егет, яҡыныраҡ комфорт булдырырға теләйбеҙ. Мин комфорт булһа, был ҡыҙы көтә, - тип һөйләне ул үҙе тураһында һеҙҙең тормош, йәғни, һин ул түгел, - тип белеүсе юҡ тиерлек. Шуның өсөн, бөтә темалар артыҡ шәхси, ташлай, һәм, ошо һөйләшкән кеүек булды, үҙ-ара ҡотолоу башында, мәҫәлән, уның тураһында һораштырам, уның менән мөнәсәбәттәрне уның ғаиләһе, дуҫтары менән уны тикшереп, уны ҡарап бара. Шәхси тормош үҙе даими баҫып инеү кеүек ҡабул була, әгәр һеҙ белә-был мәсьәлә бик ҡатмарлы, сөнки һеҙ собеседница ныҡ бәйле булыуы-был, шулай уҡ, һеҙ нисек осрашты. Әгәр интернет менән таныштырҙы, ғөмүмән, мин кеше менән осрашыуҙы хуп, бик алыҫ китер алдынан, комфорт зонаһында. Ысынлап та, ҡыҙҙар, ҡағиҙә булараҡ, мин уны юғалтырға теләмәй һәм бәйләнеш күп булыуы хәүеф-булмауы менән ҡыҙыҡһынды. Террористический һуң осрашыуҙар, төрлө әйбер булған. Шәхси осрашыу осраҡта, тиҙ арала мөмкин булмаясаҡ. Әммә был минутта уның үҙ ғаиләһе тураһында әйтеп тораһы ла түгел, уларға кәрәк һеҙ осрашҡан саҡта, ир-ат менән шәхси һөйләшеү темаһы бик күп тәржемә ителгән, ҡыҙына яҡыныраҡ булыр өсөн, беләһегеҙме, ҡайһы аралыҡ тотоп, көтә, яҡшы белә. әгәр һеҙ шатландыра теләгән ҡыҙ, уны әйтеүҙән тыш күңелле! осраҡлы рәүештә һеҙ ҡыҙҙар урамда осратып, йәки сайтта танышырға кисәләр, беренсенән, был һезгә эшләргә кәрәк, булһын өсөн уңышлы булһын өсөн, һәйбәт ваҡытта бергә үткәрелгән, ул ваҡытта яҡшы эшләгән араһында үткәрелгән яҡынайыу өсөн, һәм, тип фаразлай ҡыҙ, йә ул дәртле сәйәсәтенә һеҙ генә танышам: һеҙ уның менән ысын бәхәстәр алып барырға мөмкин, әгәр бындай һеҙгә оҡшар һәм һеҙҙең ҙә алыша. Әгәр, тип аңлатҡан беренсе өлөшө « тип әйтеү менән ҡыҙ тураһында », башында-ара килешеп эш итергә кәрәк, ҡағиҙә булараҡ, үҙ йүнәлеше түгел. закондың әйтә һәм һылыу, ҡапма-ҡаршы ҡарашы һеҙгә шундайыраҡ. собеседница ярашлы артыҡ түгел һуңғы алмашыу һәм мөһим булыуына ҡарамаҫтан, был тема һирәк ыңғай эмоцияларға бирелә.\nБыл бәйләнеш, һеҙ теләмәгән кеше булһа, ул бик хәсрәт булды, астра, сөнки уны бәйләп, был ғәҙел, ошо булыр һеҙҙең эмоциональ хәлегеҙгә. Был һүҙҙәр беҙгә бик яҡшы ир-ат һәм ҡатын-ҡыҙ араһындағы айырма йәнһүрәт мейе мейе кәүҙәләндерә: беҙ ир-аттар, д үҫтем, хәстәрлекле, иҫ киткес, беҙгә ҡарағанда, бик ҙур ҡыҙыҡһыныу секс барыһы ла булды. Һәм был оят түгел, был булмаҫ! Шуға ҡарамаҫтан, беҙ яҡшы аңларға тейеш, сөнки был бөтә ир-ат тиерлек. Һуңынан, хәтерҙә, шулай уҡ ҡатын-ҡыҙға секс юҡ тип, беҙ кеүек. Быны белә, аңлай икән, был мәсьәләне ни яҡшынан түгел, тәүге стадияла әңгәмә булды? Был бик күп кешеләрҙең яһай. Шулай итеп, егеттәр, һеҙ башта күпселектә лә бүленә. масса, ул оло бер өлөшө ваҡыт, бик яҡшы темаһына ла ҡағылды. Клеймить түгел икән, тимәк, шулай итеп мәрәй.\nБельгия бельгия Рулетта Шатррулетта ирекле булған-Шат\nНиһайәт, Бельгия өсөн Chatroulette Chatroulette менән Бельгия, (бушлай, әлбиттә) Урын, унда бик еңел осрашыуы, Брюсселдә һеҙ килә, Остенде Леже әһәмиәткә эйә түгел йәки, һеҙ, һис шикһеҙ, Бельгия менән эшләгән барлыҡ кешеләр менән осрашыу, милләтенә, теленә йәки төбәге\nУрыны, һәм унда күңелле, тик ҡайһы берҙә тағы ла ҙур, матур һәм романтика менән осрашҡанда, ҡайһы саҡ дуҫтарса мөнәсәбәттәрҙең яңылығы шунда завязываться.\nБушлай ChatRoulette Бельгия, ҡыҫҡа әйтеп, Бельгия ҡурҡыныс факт түгел, кешеләрҙең осрашыу, ярҙамында веб-камера. Осраҡлы кешеләр менән бәйле һеҙҙең һайлау системаһы, әгәр телисез икән, һәм алышыуҙар дауам итә, ә ағымдағы үтә алмай, иңгә баҫты.\nМысыр ч - без границ менән онлайн режимда аралашыу\nМысыр ч - бара был илдә иң видеочиватьБыл кеше ч - мең йәш егет һәм ҡыҙҙар, улар менән аралашыу мөмкинлеге менән таныша һәм буласаҡ интернет. Менән мысыр ҡалаһында бөтә донъя менән аралашырға һеҙгә бер малай: ҡәһирәлә, александрияла, Гиза, Луксор, Орзат, Шубр-эль-Хайм, Шарм-эль-Шейх һәм Синай ярымутрауы. Мысыр - ҡунаҡсыл һәм дуҫтарса илдәр. Бында дуҫтарса һәм аҡыллы кешеләр. Кем ярата ҡунаҡтарҙы сәләмләп, сәй эсеү ойошторолдо. Шул уҡ чатта мысыр атмосфера дикторы. Әгәр һеҙ һайлаған мысыр ч, һеҙ таба, төрлө темаға аралаша.\nБыл дуҫлығы темаһы, флирт, эше, шәхси тормошо, секс.\nӘммә иң мөһиме - үҙ илдәре өсөн был мысырға эсенән. Чатта аралашыу мысыр теле - ғәрәп, ә мысырлылар, рус һәм инглиз телен белә һәм һөйләшә. Мысыр ChatRoulette төбәктәрҙә һайлауға бәйле. Мысыр ча - ча өсөн сиктән тыш аралашты.\nБушлай түгел ч талап итә һәм теркәй.\nТанышыуҙан башланы өсөн кәрәк, актив веб-камералар һәм басыгыз был төймәгә башлап сит ил ебәрергә дождаться. Чатта аралашыу менән генә түгел, саҡыра, һеҙ, йәш кеше, әммә төрлө йәштәге кешеләренең, өлкән һәм йәш булһа, ҡатын-ҡыҙ һәм ир-аттар. Һәр таба һәм үҙенең компаньоны һәр өсөн. Был фотоһүрәт алмашыу, бөтә өсөн музыка, етеҙ хәбәрҙәр һәм ч. Ғәрәп онлайн яҡшыртыуға даими танышып ча-ча, аралашыу мәҙәниәтен күҙәтә. Шуға күрә ч-команда, асыҡлыҡ хас һәм теләктәшлек, бер үҙемә рәхәт яңы кешеләр менән таныштым.\nҠағиҙәләрен тәғәйенләнгән, әгәр телисез икән HuffPost етди мөнәсәбәт менән\nFrancia Cam Chat - chat con Straniero\nҡыҙы менән бушлай таныша видео чат теркәү телефоны менән башҡа ч рулетка онлайн аралашты. етди мөнәсәбәттәр танышыу өсөн сайтҡа башҡа ҡыҙҙар менән танышып видео теркәү чатта теркәлергә 18 рулетка иғлан танышты чатта теркәлергә онлайн без рулетка башҡа танышыу сайттарына теркәлдем рулетка ч онлайн


Х.Әхмәтов исемендәге Башҡорт дәүләт филармонияһы артистары Ҡорған өлкәһендә үткән Бөтә Рәсәй һабантуйында ҡатнаша\nНовости ⇒ Х.Әхмәтов исемендәге Башҡорт дәүләт филармонияһы артистары Ҡорған өлкәһендә үткән Бөтә Рәсәй һабантуйында ҡатнаша\nБайрамбыҙ уртаҡ булһын!\n14 июль Ҡорған өлкәһе Әлмән ауылында IX Бөтә Рәсәй һабантуйы үтә. Байрамда Х.Әхмәтов исемендәге Башҡорт дәүләт филармонияһы артистары ла сығыш яһай. Улар араһында Башҡортостандың халыҡ артисы Римма Амангилдина, МарсельҠотоев етәкселегендәге «Карауан» эстрада төркөмө, Ринат Рамаҙанов етәкселегендәге «Арғымаҡ» этно-рок төркөмө, алыштырғыһыҙ алып барыусы Эльмира Юлдашева, талантлы ҡурайсы Илнур Хәйруллин бар.\n«Урал аръяғында йөҙҙән ашыу милләт вәкилдәре дуҫ һәм татыу йәшәй. Егермегә яҡын милли-мәҙәни берләшмә эшләй. Шуға күрә лә һабантуй ҡунаҡтары башҡорт-татарҙарҙың йолалары менән генә танышып ҡалмаҫ, ә милләт-ара һәм күрше төбәктәр араһындағы ыңғай мөнәсәбәттәрҙе һаҡлау һәм үҫтереү буйынса беҙҙең тәжрибә менән дә уртаҡлашыр тигән теләктә ҡалам», - тине Ҡорған өлкәһенең губернаторы Алексей Кокорин.


Ҡатын-ҡыҙ сәләмәтлеге – милләттең киләсәге\n7 Ғинуар 2020, 14:05\nЮғары категориялы табип Ринат Рәшит улы ҒӘЛЛӘМОВ: "Дөйөм алғанда, әгәр гинекология өлкәһенә ҡағылышлы зарланыуҙар, сир билдәләре булмаһа, 35 йәшкә тиклем – йылына бер, 35-те ашатлағас ике тапҡыр ҡаралыу кәрәк. Сөнки, статистика буйынса, 35 йәштәре тулып уҙған гүзәл заттарҙа гинекологик ауырыуҙарҙың барлыҡҡа килеү хәүефе бермә-бер арта. Ә репродуктив системала барлыҡҡа килгән сирҙәр иһә йыш ҡына бер ниндәй билдәһеҙ башланыуы ихтимал".\nФәҡәт ҡатын-ҡыҙ, буласаҡ әсә һәм йөрәк аҫтында яралған сабый сәләмәтлеген ҡайғыртыусы ир затынан булған табиптар әүәлерәк, бәлки, ғәжәпләнеү, тартыныу, хатта ки икеләнеү кеүек тойғолар уятһа, бөгөн иһә уларға ҡарата хөрмәт вә ышаныс көндән-көн арта, нығына ғына. Һаулығы йә гөманлылыҡ буйынса тап ир акушер-гинекологка эләккән ҡатындар иң элек табиптың илтифатлы, ихтирамлы мөнәсәбәтенә, үҙ эшенә ҡарата үтә яуаплы, талапсан булыуына иғтибар итә.\nБелорет бала табыу йортонда хәҙер инде 12 йыллап акушер-гинеколог, хирург бурысын атҡарған йәш, әммә тәжрибәле, алтын ҡуллы белгес, юғары категориялы табип Ринат Рәшит улы ҒӘЛЛӘМОВ тураһында ла тик яҡшы фекерҙә пациенттар. Бихисап ҡатмарлы операциялар арҡылы әллә күпме ғүмерҙе ҡотҡарған, ауырыуҙарға мәлендә тейешле дауа күрһәтеп, сирҙән арынырға ярҙам иткән табип менән, башлыса, ҡатын-ҡыҙ сәләмәтлеген яҡтыртҡан темаға әңгәмә ҡорҙоҡ.\n– Ринат Рәшит улы, тәүҙә ни өсөн тап акушер-гинеколог һөнәрен һайлауығыҙ тураһында һөйләп үтегеҙ әле.\n– Медицина өлкәһен һайлауым, әлбиттә, осраҡлы яһалған аҙым түгел. Атайым Рәшит Ғәҙелйән улы, әсәйем Рәлиә Ҡәҙим ҡыҙы хаҡлы ялға сыҡҡансы ошо даирәлә ҡайнаны, ағайым Марат Рәшит улы ла тәғәйенләнешен балалар хирургы сифатында тапты. Үҙем иһә мәктәп эскәмйәһенән үк биология фәнен башҡа ғилемдәрҙән артыҡ күрҙем. Ун беренсе класты тамамлағас, минең алда кем булырға, ҡайҙа уҡырға барырға тигән һорау тормай ине.\nӨфө дәүләт медицина университетын тамамлап ҡайтҡас, үҙемде тик хирург булараҡ күҙ алдыма килтерҙем. Ләкин ул мәлдә хирургтар етерлек булғандыр, күрәһең, бала табыу йортоноң баш табибы атай-әсәйемә, шулай уҡ үҙемә лә гинекология өлкәһенә иғтибар итергә кәңәш бирҙе. Тәүҙәрәк икеләнеп, албырғап ҡалһам да, бөгөнгө көндә тап ошо йүнәлештә эшләүемә һәләк бәхетле мин. Эшем, үҙемде уратып алған мөхит менән сикһеҙ ҡәнәғәтмен. Хатта яҙмышымды ла ошо диуарҙарҙа осраттым бит.\n– Ҡайһы яғы менән күңелегеҙгә ята һуң һөнәрегеҙ?\n– Беҙҙең эштә иң мөһиме – кеше сәләмәтлеген һаҡлау, пациенттарҙы төрлө бәләләрҙән, өҙлөгөүҙән йолоп ҡалыу, сирҙе аҙҙырмау. Һаулығын тергеҙгән, әсә булырға йыйынған йә тәү тапҡыр сабыйын күкрәгенә һалған ҡатын-ҡыҙҙың, уларҙың яҡындарының сәғәҙәтле мәлдәренә шаһит булыу – үҙе оло бәхет, минеңсә. Сабый тыуыуы ғына һуң ни тора! Сафтан-саф йән эйәһенең был донъяға башлап ауаз һалыуы – мөғжизәләрҙең дә мөғжизәһе бит!\n– Һеҙҙеңсә, һайлаған йүнәлешегеҙҙә иң ҡатмарлыһы нимә?\n– Ваҡыт бер урында ғына тормай. Әгәр табиплыҡ менән шөғөлләнәһең икән, тимәк, заман менән бергә атлау, хатта ниндәйҙер кимәлдә алдараҡ барыу фарыз. Ҡасандыр үҙ һөнәре йәһәтенән ғилем алып та, уны даими рәүештә тулыландырып тормаған, башында нимә бар, шуның менән генә мөрхәтһенгән, медицина даирәһендәге яңылыҡтарҙы һанламаған табип менән әллә ни эш ыратып булмаясаҡ. Ә хәҙер пациенттар ҙа ғәләмәт мәғлүмәтле, белемле. Шуның өсөн дә, әгәр үҙ эшеңде яратаһың, һиңә ярҙам менән мөрәжәғәт ҡылғандарҙы ихтирам итәһең икән, ваҡыт яғың нисек кенә тығыҙ булмаһын, һин һәр саҡ үҫешергә, камиллашырға, эҙләнеү юлында булырға тейешһең. Үҙемә килгәндә инде, медицина өлкәһенә ҡағылышлы әҙәбиәтте уҡырға, әленән-әле квалификация күтәреү курстарында белем алырға, төрлө ғилми конференцияларҙа ҡатнашырға яратам.\n– Үҙҙәрен дауалаясаҡ ир гинекологты ҡатын-ҡыҙҙар нисек ҡабул итә?\n– Ғәҙәттә, уйынлы-ысынлы, медицинала ир йә ҡатын-ҡыҙға бүленеш юҡ, тиҙәр. Тимәк, табип – ул енесһеҙ зат булып сыға инде. Ғөмүмән, был йәһәттән бер ниндәй ҡатмарлыҡтар тыуғаны юҡ. Һәр хәлдә мине күреп, ишекте кире ябып сығып китеүселәр осраманы әлегә J.\n– Бөгөнгө гүзәл заттарыбыҙҙың сәләмәтлеге тураһында ни әйтерһегеҙ?\n– Был һорауға гинекология өлкәһендә хәтһеҙ йылдар тир түккән тос тәжрибәле табип яуап бирһә, дөрөҫөрәк булыр ине, әлбиттә. Шулай ҙа, үҙем эш башлаған осор менән бөгөнгө көндө сағыштырып, шуны әйтә алам: хәҙерге ҡатын-ҡыҙҙар үҙ һаулығына күпкә яуаплыраҡ, йәғни, теге йәки был сирҙе иҫкәртеү өсөн даими рәүештә медицина тикшереүе үтә, үҙен борсоған һорауҙар тыуһа, кисекмәҫтән табипҡа мөрәжәғәт итә. Ауырыуҙар тураһында һүҙ ҡуҙғатҡанда иһә, пациенттар йышыраҡ түллек биҙҙәренең елһенеүенә, янбаш ағзаларының төшөүенә, бәүел тотмауға, ауырға ҡала алмауға, күрем циклының боҙолоуына зарлана, шулай уҡ интим характерҙағы проблемалар менән килеүселәр ҙә юҡ түгел. Һис шикһеҙ, мәлендә күрһәтелгән табип ярҙамы күп кенә етди сирҙәргә сик ҡуя. Тап шуның өсөн, ваҡыт яғы нисек кенә тығыҙ булмаһын, ниндәй генә сәбәп табылмаһын, Ҡатын-ҡыҙҙар консультацияһына юлды онотмау фарыз.\n– Гинеколог кабинетына ниндәй ваҡыт арауығы һайын күренеп тороу зарур?\n– Был һорау, минеңсә, һәр йәштәге ҡатын-ҡыҙ өсөн дә бик актуаль. Шуныһы мөһим, белгескә алып килгән сәбәптәр күп төрлө булыуы мөмкин. Һәм бары тик табип ҡына, ентекле тикшереүҙәрҙән һуң, артабанғы консультацияларҙың даимилығын билдәләй ала.\nДөйөм алғанда, әгәр гинекология өлкәһенә ҡағылышлы зарланыуҙар, сир билдәләре булмаһа, 35 йәшкә тиклем – йылына бер, 35-те ашатлағас ике тапҡыр ҡаралыу кәрәк. Сөнки, статистика буйынса, 35 йәштәре тулып уҙған гүзәл заттарҙа гинекологик ауырыуҙарҙың барлыҡҡа килеү хәүефе бермә-бер арта. Ә репродуктив системала барлыҡҡа килгән сирҙәр иһә йыш ҡына бер ниндәй билдәһеҙ башланыуы ихтимал.\nТимәк, даими рәүештә гинекологка күренеп тороу ҡатын-ҡыҙ һаулығын һаҡларға, сирҙе башланғыс осоронда асыҡларға, йөклөлөктө билдәләргә йәки ауырға ҡалмау ысулдарын һайларға ярҙам итәсәк.\n– Аборттар тураһында ла һеҙҙең фекерҙе ишетергә ине...\n– Һис шикһеҙ, ниндәй генә аборт булмаһын, ул пациент өсөн дә, табипҡа ла күңелле күренештән түгел. Шулай ҙа, әгәр һин был һөнәрҙе һайлағанһың икән, теләйһеңме-юҡмы, үҙеңдән талап ителгәнде башҡарырға бурыслыһың. Аборт һәр саҡ теләнмәгән йөклөлөк арҡаһында ғына эшләнмәй. Йыш ҡына бик көтөп алынған гөманлылыҡ осрағында ла, медицина күрһәтмәһе буйынса, аборт талап ителеүе ихтимал.\nШуныһы ҡыуаныслы, һуңғы йылдарҙа был аҙымға барыусы гүзәл заттар һаны һиҙелерлек кәмене.\n– Бөгөн йәшен дә, ҡартын да тигәндәй борсоуға һалған түлһеҙлек бәләһенә лә ҡараш ташлайыҡ.\n– Нисек кенә үкенесле булмаһын, замандың киҫкен мәсьәләләренең береһенә әйләнде был һорау. Донъяла парҙарҙың яҡынса 15 проценты түлһеҙлек проблемаһы менән осраша. Эйе, үҙ бәпесеңде һөйә алмау бер ҡыйыҡ аҫтында көн күргән ике кеше өсөн оло фажиғә ул.\nГүзәл зат вәкилдәренең түлһеҙлегенә репродуктив системаға тәьҫир иткән бихисап факторҙар “ғәйепле”. Мәҫәлән, енси ағзаларҙың функцияһы боҙолоуы, организмдың ағыуланыуы, психик йә неврологик ҡаҡшауҙар, иртә йәштә эшләнгән аборттар, йәш үҙенсәлеге, алама ғәҙәттәр һәм башҡаһы. Шуныһы мөһим – түлһеҙлек ул хөкөм ҡарары түгел. Тейешле ысулдар ҡулланып, уны дауалау форсаты бар. Әгәр улар һөҙөмтә бирмәй икән, ул саҡта партнерҙарға репродукцияның өҫтәмә технологиялары менән файҙаланып ҡарарға тәҡдим ителә.\n– Табиптарҙың эш графигы үтә тығыҙ. Айырыуса хирургия йүнәлеше буйынса махсуслашҡандар төрлө кисектергеһеҙ хәлдәргә һәр саҡ әҙер булырға тейеш. Арып-талып киткән саҡтарҙа һөнәр алыштырыу теләге тыумаймы?\n– Шөкөр, ундай төшөнкөлөккә бирелгән мәлдәр булғаны юҡ әлегә. Атайым менән әсәйемә ҙур рәхмәт – ағайымды ла, мине лә һынмаҫ рухлы, ихтыярлы, маҡсатҡа ирешеүсән, көслө характерлы итеп тәрбиәләгәндәр.\n– Ә шәхси тормошҡа, ялға ваҡыт ҡаламы һуң?\n– Әлбиттә, беҙ ҙә шул бер әҙәми заттан. Барыбыҙҙың да ғаиләләре, күңел тыныслығы бирер үҙ мөйөшө бар. Башта әйтә биреп ҡуйғайным, буласаҡ кәләшемде мин хеҙмәт урынымда осраттым. Ҡатыным Надежда ла үҙем кеүек үк акушер-гинеколог. Эштән бушаған арала, ял көндәрендә ҡыҙыбыҙ Диана, улыбыҙ Денис менән бергәләп тәбиғәт ҡосағына сәйәхәт ҡылырға, кино-концерттарға йөрөргә, дуҫ-туғандар менән аралашырға яратабыҙ.\n– Журнал уҡыусыларға ни теләрһегеҙ?\n– Ир-егеттәргә – һөйгәндәренә ҡарата иғтибарлы-ихтирамлы мөнәсәбәт, ә ҡатын-ҡыҙҙарға иһә үҙ сәләмәтлегенә ҡарата битараф булмауҙарын теләйем.\n– Әңгәмәгеҙ өсөн ҙур рәхмәт, Ринат Рәшит улы!


Йәш урам һепереүселәр курсы » «Йәшлек» гәзите\nГазета "Йәшлек" » Яңылыҡтар архивы » Йәш урам һепереүселәр курсы\n09.10.2010 Йәш урам һепереүселәр курсы\nЕгет кешегә етмеш төрлө һөнәр аҙ булһа, ҡатын-ҡыҙға ҡырҡы ла етерме икән, тип баш вата торғас, урам һепереүсе булып эшләп ҡарарға булдым. Һәм эште оҙаҡҡа һуҙмай, ҡыҙыуында торлаҡ-коммуналь хужалыҡҡа шылтыраттым, шулай ҙа шулай, йәнәһе лә, халыҡты бәхетле иткем килә, алығыҙ мине урам һепереүсе итеп! Урам һепереүселәрҙең сағыу йәшел униформаһын кейергә рөхсәт итһен өсөн етәксене оҙаҡ өгөтләргә тура килер, тип уйлағайным, әммә ул тиҙ генә ризалашты ла ҡуйҙы: «Әлбиттә, килегеҙ!» Тик иртәнге татлы йоҡо баш бирмәне, сәғәт етенән торорға үҙемде күндерә алманым (урам һепереүселәрҙең эше шулай иртә башлана). Төш мәлендә лә биләмәне йыйыштырып булыр, таң менән бысраҡҡа батып ятмайҙыр, тип үҙемде-үҙем тынысландырып, намыҫты әүрәтеп, будильникты һүндереп үк ҡуйҙым. Йоҡо туйғас, ғәйепле рәүештә эшкә елдерҙем. Директор юҡ ине, шуға ла үҙ белдегем менән үҙемде Альбина Абдразаҡова бригадаһына билдәләнем дә участкаға һыпырттым.\nӘйткәндәй, һепертке миңә бигерәк килеште, шуны тотоп тыуғанмынмы ни! Ләкин уны ҡулыма алыу менән кешеләр миңә иғтибар итмәй башланы. Йәғни һеперткеһеҙ урамда йөрөгәндә ирҙәрҙең – һоҡланып, ҡатын-ҡыҙҙарҙың бер аҙ көнләшеп ҡарағанын йыш һиҙә торғайным, ә бында әфлисун төҫөндәге жилетта мин күҙгә күренмәй торған кешегә әйләндем дә ҡуйҙым шикелле. Асфальттың өлөшөмә төшкән метрҙарын һепергәндә, халыҡ ағымы янымдан ғына аҡты, әммә кешеләр йә күҙен йәшерҙе, йә башын ситкә борҙо. Ҡайһы тирәм оҡшамағандыр – этем генә белһен.\nУның ҡарауы, бригадала мине күптәнге таныштарындай яҡшы ҡабул иттеләр. Ҡатындар, бик матур ваҡытҡа эләктең, тиеште: «Зәһәр ҡышҡы көндә лә, әлһерәткес эҫе йәй көнө лә эшләүе берҙәй ауыр». Баҡтиһәң, һөнәрҙең бөтә «гүзәллеген» татый алмайым, имеш! Шулай ҙа бының өсөн артыҡ көймәй, рәхәтләнеп һепертке менән һелтәүемде белдем. Тәүҙә күрше-күлән алдында сүп-сар һауыттары янында һепертке менән йөрөү бер аҙ уңайһыҙыраҡ тойолһа ла, аҙаҡ яңы статусыма күнегеп киттем, хатта оҡшай башланы. Барыһын да бер аҙ тулҡынланырға мәжбүр иткән Лужков та бит карьера баҫҡысын урам һепереүсе һөнәренән башлап ебәргән. «Тодес» бейеү төркөмөнөң етәксеһе Алла Духова ла заманында тыныс ҡына ихаталар һепереп йөрөгән. Ә һуң илебеҙ Президенты Дмитрий Медведев? Ул да бит юридик практикаһына тиклем дворник булып эшләгән. Коллегаларым да мине илһамландырып ебәрҙе: «Бындай темп менән һөнәрҙәрҙе алмаштыра башлаһаң, тиҙҙән директор ҙа булып ултырырһың әле!» Ә кемдең етәксе булып эшләгеһе килмәһен? Барыһыныҡы ла килә. Бер кемдең дә һепертке тотоп йөрөгөһө килмәй, ә ҡултыҡ аҫтына портфель ҡыҫтырып йөрөргә тиһәң, ҡуш ҡына! Балаларын урамға алып сыҡҡан әсәйҙәр ҙә ана: «Мәктәптә насар уҡыһаң, дворник булып эшләрһең», – тип янай. Нишләп беҙҙең халыҡта, урам һепереүсе булып эскеселәр, эт ялҡауҙары, һәләтһеҙҙәр генә эшләй, тигән инаныу көслө икән? Ә минеңсә, һәр эш ни бары эш кенә булып ҡала, әҙ ҙә түгел, күп тә түгел. Һәр хәлдә, урлашып, кеше талап йәшәмәйһең, икмәкте намыҫлы хеҙмәтең менән эшләп ашайһың. Совет заманында ла байтаҡ артист, рәссам, башҡа ижад әһеле кочегар йә урам һепереүсе булып эшләргә яратҡан. Береһенең дә ҡулы ҡоромаған, таланттарын эсеп юҡҡа сығармағандар, барыһы ла тиерлек үҙ юлын тапҡан, ижадта үҙ һүҙен әйткән (ә инде кемдең үҙ һүҙе булмаған, уларҙың үҙҙәренә үпкә). Ә бәлки, уларға һепертке менән саф һауа һәләттәрен асырға ярҙам иткәндер? Ә ниңә, көндәр буйы эш ҡоралың менән тегеләй-былай һелтәнеп, уйҙарыңа сумып, яңғыҙың йөрөгәндә, бәлки, баш та шәберәк эшләй башлайҙыр?! Мин, мәҫәлән, үҙемдең асфальтымды таҙартҡанда Менделеевтың бөтә таблицаһын тиерлек иҫкә төшөрҙөм. Шуға ла берәйһе дворниктың эшен хурлыҡлы тип атай икән, улар – ҡупымдар! Исмаһам, тәүҙә бер көн һепертке, көрәк тотоп йөрөп ҡараһындар ҙа, аҙаҡ, бәлки, һөйләшербеҙ...\n– Ә һин маладис, эшкә шәпһең! – Тырышлығымды күреп, һепертке буйынса иптәштәрем мине маҡтаны. – Артабан да шулай тырышһаң, премия ла алырһың әле!\n– Ой, ә мин эш хаҡы тураһында һорарға онотҡанмын! – Маңлайыма шапылдатып һуҡтым. – Күпме алырмын икән эшем өсөн?\nЯуап күңелемде һүрелдерҙе... Хатта эшләгем килмәне. Биш мең һум аҡса өсөн таң менән тороп япраҡ, ҡар, боҙ менән көрәшеп, Буратиноның атаһы Карло кеүек егелеп эшләргәме? Математика мәктәптәге иң яратҡан фәндәремдең береһе ине, шуға ла әле алынмаған аҡсаны бүлә лә башланым: тимәк, фатир өсөн (ут, һыу, йылылыҡ менән бергә) – ике мең һум, интернет һәм телефон – яҡынса алты йөҙ, балаларға – бер мең, тағы ла бер мең һум икмәккә һәм һөткә, бөтә башҡа нәмәгә ни бары дүрт йөҙ һум аҡса ҡала. Ә ниндәй аҡсаға кейенергә? Ә йәшелсә? Ә емеш? Тәмлекәстәр?! Бер һүҙ менән әйткәндә, ике сәғәттән мин үҙемдең итексе эшемде һағына инем. Тағы ла бер сәғәттән, һеперткене, сүп-сар йыйған тоҡто ташлап, ҡасып булһа ла өйгә ҡайтҡым килде. Сабып ҡайтыр ҙа, душ аҫтында саңды йыуғас, рәхәтләнеп кенә йылы тәпешкәләремдә ноутбук алдына килеп ултырыр инем, тип хыяллана торғас, ысынлап та, саҡ ҡайтып китмәнем. Әммә намыҫым артабан эшләүемде үтенде. Тыңламай сара юҡ, башҡалар ыңғайына баш баҫып эшләргә тура килде.\nЕл уйнатҡан япраҡтарҙы йыйғанда, Өфөләге саң һурҙырғыстар иҫкә төштө. Хәтәр уңайлы бит! Ә былай япраҡтарҙы һепер ни, һепермә ни, ел шаярып осороп алып тик йөрөй. Көҙ ҙә урам һепереүселәргә бик үк рәхәт мәл түгел икән. Тәмәкеселәрҙең дә күплеге хайран итте: ун биш минут эсендә беҙ бригадир менән өс подъезлы йорттоң балкондары аҫтынан ярты тоҡ тәмәке төпсөгөн һепереп алдыҡ! Күпме аҡса елгә осҡан, милләтебеҙҙең һаулығына ниндәй зарар килтерелгән – иҫәпләп ҡаранығыҙмы?!\nБеҙҙең бригада дөйөм участканы таҙартып ҡуйғас, һәр кем үҙенең ихатаһына таралды. Ныҡ арыһам да (һепертке лә ул ҡәҙәре еңел күренмәне, иңбашты тартты ғына), һөнәрҙең бөтә ауырлыҡтарын батырҙарса күтәреп, мыжымай ғына бригадир артынан һөйрәлеп киттем. Ф. Достоевскийҙың билдәле романында төп герой Раскольников һорай бит әле: «Вошь ли я, как все, или человек? Тварь ли я дрожащая или право имею?». Мин дә шул һүҙҙәрҙе эстән генә ҡабатлай-ҡабатлай, бер йорт янында көнбағыш сирткән үҫмерҙәргә өндәштем: «Егеттәр, ишек алдын бысратырға оят түгелме? Бында яңыраҡ ҡына урам һепереүсе йыйыштырғайны, ә хәҙер, ҡарағыҙ, тағы бысраҡ». Үҙемдең бригаданы яҡлап, ирешергә, талашырға ла әҙер инем, әммә улар ауыҙымды астырып ҡуйҙы: «Оят! Бирегеҙ бында һеперткегеҙҙе, таҙартып ҡуяйыҡ». Йәш быуындың шулай аңлылыҡ күрһәтеүенән күҙгә йәштәр килеп тығылды хатта. Бына бар бит яҡшы, тәртипле балалар! Юғиһә ҡайһы бер оятһыҙ өлкәндәр, күҙеңә ҡарап, аяҡ аҫтыңа сүп-сар ташлай: «Йыйыштырығыҙ, һеҙ шуның өсөн аҡса алаһығыҙ!». Әйтерһең дә, беҙ шуның өсөн миллион һум алабыҙ. Етмәһә, үҫеп килеүсе быуынды ла шуға өйрәтәләр: «Уларға яҡшыраҡ бит, эшһеҙ ултырмаҫтар». «Башҡаларҙың хеҙмәтен хөрмәт итегеҙ» йәки «Таҙартҡан ерҙә түгел, бысратмаған ерҙә таҙа» тиер урынға... Үкенескә күрә, аң, мәҙәниәт кимәле түбәнерәк шул күпселектә. Ышанмайһығыҙмы? Шулай булыр тип уйланым да! Шуға ла иренмәйенсә, алдан уҡ арифметикаға мөрәжәғәт итеп ҡуйҙым: автобус туҡталышында ярты сәғәт тороп, биш йәш әсәнең газонға кәнфит ҡағыҙын, һағыҙ, һут ҡабын ташлағанын, ун ике ир-егеттең тәмәке төпсөгөн тротуарға һелтәп киткәнен иҫәпләнем. Ә бит һәр нисә метр һайын сүп-сар һауыты тора ине. Бына шулай.\nӘйткәндәй, Рәсәй журналистикаһы (әллә Учалы торлаҡ-коммуналь хужалығымы?) саҡ ҡына минең йөҙҙә ауыр юғалтыу кисермәне: аяҡтарҙы саҡ һөйрәп өйгә ҡайтып барғанымда, дүртенсе ҡаттан картуф ҡабыҡтары тултырылған пакет осто, һәм ул минең аҡыллы башыма килеп эләгер ине, әгәр ҙә ялтанып өлгөрмәһәм. Ауыр пакет янымда ғына гөрһөлдәп ергә сәселде. Һеҙ ышанмаҫһығыҙ, әммә мин, арыһам да, йыртылған пакетты сүп-сар һауытына алып барып ташланым – ҡалабыҙ таҙа булһын, тим.


Ер аҫты үткәүелдәренә вандалдар һөжүм итә\nҮҙәк баҙар, Башҡорт дәүләт аграр университеты, «Өфө универмагы» һәм «Спорт» туҡталышындағы ер аҫты үткәүелдәрендә күптән түгел төҙөкләндереү эштәре тамамланды. Ремонт бөтөр-бөтмәҫ ҡоролмаларҙың стеналарында йәнә мәғәнәһеҙ яҙыуҙар һәм ҡотһоҙ һүрәттәр хасил булды. Ҡайһы бер урындарҙа яҡтыртыу фонарҙары ла ярылған. Бигерәк тә «Спорт» туҡталышындағы йәйәүлеләр тоннеле хулигандарҙан ныҡ зыян күргән.\nЭдуард Сатыев: «Мин был үткәүел аша көн һайын үтәм. Утты эшләүҙәре бер көнгә етте. Фонарҙарҙы ярҙылар. Хәҙер ҡараңғы, үтеүе ҡурҡыныс».\nӨфөлә барлығы 14 ер аҫты үткәүеле иҫәпләнә, уларҙың 12-һе муниципаль милектә. Уларҙы тәртиптә тотоу өсөн тиҫтәләп кеше көс һала. Объекттың йыл һайын тиерлек стеналары ремонтлана, асфальт ҡатламы алмаштырыла.\nРинат Лотфрахманов, Өфөнөң коммуналь хужалыҡ идаралығы етәксеһе урынбаҫары: «Яңынан косметик ремонт эшләргә тура килде, күп ҡалманы, тиҙҙән үткәүелдәрҙән иркенләп үтергә мөмкин буласаҡ».


Яшаны урманда кем ашатыр? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Яшаны урманда кем ашатыр?\nЯшаны урманда кем ашатыр? 18.06.2014 // Йәмғиәт\n“Күләш” ҡырағай йәнлектәрҙе ҡотҡарыу үҙәгендә йыл әйләнәһенә эш туҡтамай. Кушнаренко районындағы был үҙәккә төрлө йәрәхәттәр алған ҡырағай йәнлектәрҙе йыш килтерәләр. Йәнлектәрҙе Филүзә менән Роберт Әҙиевтәр ҡарай. Нығынған малҡайҙарҙы ҡайтанан тәбиғәт шарттарына ҡайтарыу ҡыуаныслы ваҡиға булһа ла, белгестәр улар өсөн хафаланыуын йәшермәй. Ҡулға эйәләшкән, кешенән тик изгелек күреп өйрәнгән хайуан иректә үҙен нисек тотор?\nОшо көндәрҙә вольерҙан Яша исемле мышы, ике ҡоралай һәм тиҫтәгә яҡын ҡабан сусҡаһын иреккә сығарҙылар. Ләкин егерҙарға тынысланырға иртә. Иреккә сыҡҡан хайуандар урынына яңылары килде. Әле шундай уҡ аяныслы яҙмышлы ике мышы балаһы бында төйәк тапҡан. Вольер хеҙмәткәрҙәренең бар иғтибары уларҙа.\nӨс айлыҡ мышы балаларын егерҙар яңы тыуған сабыйҙар кеүек ҡарай. Хайуандар имеҙлектән башҡа бер нәмә лә ҡаба алмай. Белгестәр уларға кәзә һөтө генә эсерергә тырыша. Бөтөнләй хәлһеҙҙәр, берәүһенең боттары имгәнгән.\nМышы балаларының икеһен дә Белорет ҡалаһы янында табып алғандар. Уларҙы, үтә хәлһеҙ булғанға, инәләре ҡалдырып киткән, тигән фараз бар. Быҙауҙарға тәрбиәселәре ҡушамат та биргән. Хәҙер уларҙы Милка һәм Влада тип йөрөтәләр. Мышы балалары ҡырағай хайуандарҙы ҡотҡарыу үҙәгендә бер йыл самаһы йәшәйәсәк.\nӘ бына Яша һаҙлыҡҡа батҡан булған. Уны ҡотҡарғандар. Хәлһеҙләнгән, йонсоған малды аяҡҡа баҫтырыу еңел булмаған. Бөгөн иһә ул кеше ҡурсауына мохтаж түгел. Буй етмәҫлек кейеккә бер йәш кенә тип уйламаҫһың да. Бөгөн ул үҙ ғүмерендә беренсе тапҡыр ситлектең тышына сыҡты. Ләкин ҡабандар һымаҡ урманға атылып инеп китеү уның уйында ла юҡ. Тәүҙә икмәк һорап йонсотто, һуңынан ихата янындағы аҡланда үлән утланы.\nЯша менән бергә иреккә ике ҡоралай, туғыҙ ҡабан сусҡаһы ебәрелде. Улар ҙа вольерҙа йылдан ашыу йәшәгән.\nАлда хайуандарҙы ниндәй яҙмыш көтөрөн береһе лә белмәй. Ҡулға эйәләшкән кейектәргә иректә көн итеү хәүефле. Үҙәк эшләгән ике йыл эсендә егерҙар егермегә яҡын ҡабан сусҡаһын, дүрт ҡоралайҙы, ике мышыны һәм башҡа йәнлектәрҙе аяҡҡа баҫтырып, үҙаллы тормошҡа оҙатҡан. Уларҙың артабан күҙәтеүгә алынмауы ғына күңелде ҡыра, ти белгестәр.\nБайтаҡ хайуандарҙың иреккә сығыуы вольер бушап ҡала тигәнде аңлатмай. Милка менән Владаға бында күңелһеҙ булмаясаҡ. Үҙәктә ҡырағай йәнлектәр байтаҡ. Олежка ҡушаматлы ҡоралай, мәҫәлән, ситлек эсендә ғүмерлеккә ҡаласаҡ. Былтырғы танышыбыҙ бер йыл эсендә үҫеп киткән. Был малҡайҙы Ишембай районының Верхотор ауылы эргәһендә тапҡандар. Уны машина төкөгән булған. Аяғы дөрөҫ уңалмаған мал ғүмерлеккә сатан булып ҡалған. Шулай ҙа Олежка үҙенең яҙмышына зарланмай, буғай. Былтыр уның кәйефе юҡ ине. Быйыл иһә кешегә эйәләшкән, ҡурҡмай.\n“Күләш” – республикала ҡырағай йәнлектәрҙе ҡотҡарған берҙән-бер үҙәк. Шуға ла уның хеҙмәткәрҙәренең уңыштарына һөйөнмәү мөмкин түгел. Браконьерҙар ҡулынан зыян күргән йә ауыр хәлгә тарыған ҡыр йәнлектәрен уларҙан башҡа кем ҡотҡарыр?\nРайон: Кушнаренко районы.


Йәмле ғаиләнең йәне » "Йәшлек" гәзите\nГазета "Йәшлек" » Рубрикалар » Хәтер » Йәмле ғаиләнең йәне\nЭльмира Фанина – эшендә ярҙамсыл психолог, өйөндә хәстәрлекле ҡатын, балаларына һөйөклө әсә.\nУчалыла һылыуҙар бик күп. Быны үҙебеҙ раҫламайбыҙ – беренән-бере гүзәл ҡыҙҙарға һәм ханымдарға күҙебеҙ өйрәнеп бөткәс, артыҡ иғтибар ҙа итмәйбеҙ, беҙгә ҡунаҡҡа килгәндәр шулай ти (ситтән, ысынлап та, яҡшыраҡ күренәлер). Һәр хәлдә, улар, урамығыҙҙан тыныс ҡына үтеп булмай, аҙым һайын сибәрҙәргә тап булаһың, тип, һоҡланыуҙан тел шартлата. Шундай һылыуҙарҙың береһе күрше генә йортта йәшәй.\nТөҙ һынлы, тыныс холоҡло Эльмира Фанинаны бер кем дә өс бала әсәһелер тип башына ла килтермәй – йәш ҡыҙҙар кеүек нескә, һомғол буйлы, йәш сырайлы ул. Кемделер йылдар ҡырҡҡа бөкһә, Эльмира Рәүф ҡыҙы, киреһенсә, йылдан-йыл матурая, гүзәллеге арта бара. Йәштәшем, ҡала ҡыҙы булһа ла, йәйҙәрен ауылда, олатай-өләсәй янында үткәргәнгәлер, әҙәпле, тыйнаҡ, сабыр бала булып үҫкән. Яҡын зат-зәүерҙең балалары араһында иң өлкәне булараҡ, гел дә үҙен уҡытыусы итеп тойған һәм, әлбиттә, яратҡан уйыны кескәйҙәргә белем биреү булған. Шуға ла, мәктәпте тамамлағас, бала саҡ хыялын тормошҡа ашырыу маҡсатында индустриаль-педагогия техникумына уҡырға инә. Унан һуң, психология менән ҡыҙыҡһынып китеп, педагогия институтында шул ҡыҙыҡлы фәнде төплө өйрәнә. Йәш белгес ҡатын-ҡыҙҙар консультацияһында хеҙмәт юлын башлай. Әлеге ваҡытта психолог Эльмира Рәүф ҡыҙы реабилитация үҙәгендә эшләй.\n– Эшемде яратам, бар күңелемде һалырға, хәлемдән килгәнсә инвалид балаларға, ата-әсәләргә ярҙам итергә тырышам, – ти ул. – Һәр ата-әсә бала үҫтергәндә төрлө ҡыйынлыҡтарға осрай, ә инвалид бала тәрбиәләгән ата-әсәнең ундай проблемалары тиҫтәләрсә тапҡырға күберәк, балаларҙың үҙҙәренә лә тормошҡа яраҡлашыуы еңелдән түгел. Ләкин, бер нәмәгә ҡарамаҫтан, ата-әсәләр һәм уларҙың балалары ҡыуаныста йәшәргә ынтыла, һәр көндән йәм таба – был йәһәттән уларҙан күп нәмәгә өйрәнергә була.\nИнвалид балалар менән төрлө ижади конкурстарҙа ҡатнашып, призлы урындар яулауҙары бөтә коллектив өсөн оло шатлыҡҡа әйләнә, күмәк еңеү һымаҡ тойола. Бер ҡыуанысты барыһына бүлешеп, еңеүҙең баһаһын арттыралар, шулай баланың күңелен күрәләр. Үҙәктәге һөйөнөстәрҙе лә, көйөнөстәрҙе лә йөрәгенә яҡын алған Эльмира ҡайһы саҡта эшен өйөнә лә эйәртеп ҡайта. Әлдә ҡыҙы Алина менән улы Даян ҡул аҫтына ингән – әсәләрен ҡурсалап, бар эште үҙҙәре белеп эшләй, уны артыҡ мәшәҡәтләмәҫкә тырышалар. Егәрле балалар уҡыуҙа ла һынатмай. Хатта кескәй Наилә лә, апай-ағайынан күрмәксе, таҙалыҡ, тәртип яҡлы – уйынсыҡтарын йыйып тота. Был матур, татыу ғаиләнең башлығы, Учалы тау-байыҡтырыу комбинатында водитель булып эшләгән Азат Фазыл улы – хәстәрлекле лә, талапсан да ир һәм атай, барыһына ла таяныс, ҡалҡан. Ул ғаиләнең тотҡаһы булһа, ҡатыны – йәне, ә балалары – өйҙөң ысын йәме. Бер-берен һөйөп, тәрән ихтирам итеп, аңлашып йәшәгән ғаиләләрҙең һәр береһендә шулай.\nСығыу ваҡыты 7-03-2015, 16:46 | Ҡаранылар: 585


4 Июль 2011, 12:50\n2011-2015 йылдарға Башҡортостандың Урал аръяғын иҡтисади йәһәттән үҫтереү буйынса урта сроклы комплекслы программа төбәктә машиналар эшләүҙе үҫтереүҙе күҙ уңында тота. Баймаҡ ҡойоу-механика заводын модернизациялау уның төп сараларының береһе булып тора.\n1 июлдә Баймаҡ ҡойоу-механика заводында Башҡортостан Хөкүмәтенең Премьер-министр урынбаҫары – Хөкүмәт Аппараты етәксеһе Илшат Тажитдинов һәм «Баймаҡ ҡойоу-механика заводы» асыҡ акционерҙар йәмғиәтенең генераль директоры Алексей Мурахтин ҡатнашлығында яңы марганцовкалы ҡорос цехына нигеҙ ташы һалыу тантанаһы үтте. Был ҡоростан эшләнгән запас частар донъя кимәлендәге ваҡлау-тарттырыу ҡорамалдарын етештереүселәрҙә һәм заводтың төп заказсыларында ҙур һорау менән ҡуллана. Эшләп сығарылған продукция номенклатураһы ла төрлө буласаҡ.\nИнвестициялар күләме 76 миллион һум тәшкил итәсәк. Урал аръяғын иҡтисади йәһәттән үҫтереү буйынса урта сроклы комплекслы программа саралары сиктәрендә 29 июндә ҡулланыусыларҙың банк хеҙмәттәре һәм продукттары менән ҡулланылыуын арттырыу буйынса Рәсәй Һаҡлыҡ банкыһының Башҡортостан бүлексәһе вәкилдәре менән осрашыу үтте. Унда цех төҙөлөшө өсөн 50 миллион һум күләмендә кредит биреү тураһында килешеүгә өлгәшелде.\nПланға ярашлы, продукцияның тәүге 150 тоннаһы 2012 йылдың июнендә эшләнергә тейеш. Цехтың проект ҡеүәте – айына 170 тоннанан ашыу. Бында 75 яңы эш урыны булдырыласаҡ.\n«Баймаҡ ҡойоу-механика заводы» асыҡ акционерҙар йәмғиәте өсөн 2010 йыл көсөргәнешле булды. Заказдар, етештереү күләме кәмене. Завод бындай кире фонда эшселәр коллективын һаҡлап ҡалып, эш хаҡын ваҡытында түләүгә өлгәште. Завод үҫешә һәм оҙайлы сроклы перспективаға инвестицион пландар ҡора. Уның белгестәре тарафынан 2015 йылға тиклем етештереүҙе модернизациялау бизнес-планы әҙерләнгән. Ун йыллыҡ үҫеш программаһы ҡаралған.\nПредприятие тарафынан бойомға ашырылған инвестиция курсы Башҡортостан Республикаһы Хөкүмәтенең стратегик өҫтөнлөктәре менән тура килә. Баймаҡ ҡойоу-механика заводын модернизациялау һәм етештереүен арттырыу – 2011-2015 йылдарға Урал аръяғын иҡтисади йәһәттән үҫтереү буйынса урта сроклы комплекслы программаһындағы «сәнәғәт» бүлегенең мөһим сараларының береһе.\nБөгөн завод коллективы яңы технологияларҙы әүҙем ҡулланылышҡа индерә, продукция сифатын күтәреү өҫтөндә эшләй, энергияны һаҡсыл файҙаланыу программаһын бойомға ашыра.


Эстония полицияһы — Башҡорт Википедияһы\nМинистерство внутренних дел Эстонии[d]\nЭстония полицияһы Викимилектә\nЭстония полицияһы (эст. Eesti Politsei), 2010 йылдан Сик һаҡлау һәм полиция департаменты (эст. Eesti Politsei- ja Piirivalveamet) — башҡарма власть һәм хоҡуҡ һаҡлау органы. Эстонияның бойондороҡһоҙлоғо танығандан һуң, 1991 йылда барлыҡҡа килгән.\n3.1 Ҡорал һәм һаҡланыу\n3.2 Транспорт саралары\nСовет милицияһы ҡулланған (шул иҫәптән Эстон ССР-ы милицияһы ла) ВАЗ-2101,\nЭстон полицияһында хеҙмәттә торған Skoda полиция автомобиле\nЭстония полицияһы 1918 йылдың 12 ноябрендә төҙөлә һәм 1940 йылдың йәйенә тиклем йәшәй. Эстония полицияһының барлыҡҡа килеүе Рәсәй империяһы полицияһы менән бәйле. Полицияның барлыҡҡа килеү мәле Эстонияның азатлыҡ өсөн һуғыш алып барған сағына тура килә. Эстония СССР-ға ҡушылғас, хоҡуҡ һаҡлау органдарының функцияһын совет милицияһы үтәй башлай.\n1991 йылдың 1 мартында «Полиция тураһындағы» указ менән полиция тулыһынса тергеҙелә һәм эске эштәр министрлығы ҡарамағына тапшырыла. Был хәл Эстонияның бойондороҡһоҙлоғон тулыһынса таныуҙан ярты йыл элгәре була. Закон 1990 йылдың 20 сентябрендә үк ҡабул ителгән була, артабанғы йылдарҙа совет милицияһының урындағы бүлексәләре үҙгәртеп ҡорола. 2010 йылдан полиция сик буйын һаҡлау функцияларын да үтәй.\nЭстон полицияһы етәксеһе булып Полиция милли комиссары тора. Үҙәк идара органы — полиция департаменты, ул илдәге полиция бүлексәләренең эшмәкәрлеге менән идара итеү һәм координациялау өсөн яуап бирә. Үҙәк бүленгән криминаль Полиция Үҙәк криминаль полицияға, Үҙәк хоҡуҡ ҡулланыу полицияһына һәм Судмедэксперт үҙәк полицияһына бүленә. Эстонияла полицияның 4 территориаль бүлексәһе бар, улар префектура тип атала, ә уларҙы Ида, Лыуно, Пыхья һәм Ляяне префектуралары тип аталған префектар етәкләй.\nПолиция Эстония эске эштәр министрлығына буйһона, ул Эстон полицияһынан тыш, сик һаҡлау, Ҡарауыл полицияһы (хәүефһеҙлек хеҙмәте) һәм спасательной службой Эстонии (инг.)баш. (инг.)баш. эшмәкәрлектәрен күҙәтә. Эске эштәр министрлығы башлығы буласаҡ полиция хеҙмәткәрҙәре белем алған Мәғлүмәтте яҡлау инспекцияһы һәм Йәмәғәт хеҙмәте академияһы менән дә идара итә.\nҠоралландырылыуы[үҙгәртергә | вики-тексты үҙгәртергә]\nҠорал һәм һаҡланыу[үҙгәртергә | вики-тексты үҙгәртергә]\nЭстон полицияһына һаҡланыу сараларынан һаҡлаусы шлемдар һәм пуля үтмәҫлек бронежилеттар, шулай уҡ янғынға ҡаршы торорлоҡ кейем һәм зарарлы матдәләр һаҡлау өсөн битлектәр ҡаралған. Махсус операциялар ваҡытында полиция хеҙмәткәрҙәре өйрәтелгән эттәр ҡулланалар, ҡайһы ваҡыт шикле кешеләрҙе йәки енәйәтселәрҙе нейтралләштереү өсөн кеше һаулығына зыян килтермәҫтәй тауыш йәки яҡтылыҡ ҡорамалдары менән файҙаланалар.\n1940 йылдарға тиклем эстон полицияһының ҡоралы булып тәү баштан уҡ Browning FN 1910 белгия пистолеты була, һуңынан уны Эстон ССР-ы милицияһында Макаров пистолеты алмаштыра. Әлеге ваҡытта полиция Glock SIG Sauer маркалы пистолет ҡулланған.\nТранспорт саралары[үҙгәртергә | вики-тексты үҙгәртергә]\nЭстон ССР-ы милицияһының хеҙмәт автомобилдәре сифатында төрлө моделдәге «Жигулиларҙы» файҙалана. Эстония бойондороҡһоҙлоғо тергеҙелгәндән һуң, ҡайһы бер УАЗ һәм ВАЗ автомобилдәре полицияның ҡарамағында ҡала, ләкин сит ил автомобиле һатып алыу ҙа әүҙемләшә. Мәҫәлән, 1994 йылда йөҙ Suzuki Vitara автомобиле һәм 25 Mazda 626 машинаһы һатып алына. 2004 йылға тиклем Opel Mazda, Volkswagen, Ford һәм Мерседес-Benz, һуңыраҡ полиция Subaru Impreza автомобилдәре һатып алына. 2006 йылда полиция үҙ ҡарамағына 42 Transporter Volkswagen микроавтобусын, алты Grand Vitara Suzuki юлһыҙ ерҙән йөрөй торған машина, 38 Nissan автомобиле һәм тағы ла 7 Toyota Corolla ала. 2007 йылда полицияға 129 яңы автомобиль тапшырыла, улар араһында Škoda Octavia һәм Doblò Fiat минивэны ла була. 2008 йылдың апрелендә тағы ла 217 автомобиль һатып алынасағы тураһында иғлан ителә, 2009 йылдың башында полиция 100-ләп яңы Superb Škoda алыуға өлгәшә. 2010 йылдан башлап полиция хеҙмәткәрҙәре ҡарамағында яңы Volkswagen Transporter микроавтобустары, яңыртылған Škoda Octavia Škoda Superb, шулай уҡ ике яңы Volkswagen Combit Transporte еңел башиналары бар.\n1997 йылда, Шлезвиг-Гольштейн (ГФР) федераль еренең эске эштәр министры Эккехард Виенхольцтың бүләге арҡаһында, эстон полицияһында мотоциклдар барлыҡҡа килә: ул Пярну полиция потрулдәренә ярҙам йөҙөнән ике мотоцикл бүләк итә, уларҙы полиция курсанттары әҙерләү өсөн дә ҡулланыу мөмкин була. Бүләк ителгән BMW маркаһындағы мотоциклдарҙың һәр ҡайһыһының ауырлығы 200 кг, 5 баҫҡыслы үткәреү ҡумтаһы бар һәм двигателенең күләме 650 см³ була. Финанслауҙағы ҡытлыҡ тейешле күләмдәге мотоцикл һатып алыға мөмкинлек бирмәй: 10-лап Jawa мотоцикыл дәрәжәле кешеләрҙе оҙатып йөрөү өсөн генә ҡулланыла. 2001 йылдың яҙынан полиция хеҙмәткәрҙәре махсус йыһазландырылған BMW R 850 R, 2003 йылда мотопаркҡа BMW R 1100 S мотоциклы ла ҡайтарыла. 2008 йылда Пыхья перфектураһы 5 полиция мотоциклын сығара: ике Honda һәм өс Suzuki, Ида префектураһында ла яңы ике мотоцикл бар.\nПярну полицияһы биш мотороллер ҙа ҡуллана (береһе Kilingi-Nõmmel маркалы), Тарту, Валга һәм Вильянди бүлексәләре полицияһының парктарҙа һәм ял итеү урындарында тәртип һаҡлау өсөн махсус самокаттары бар. Ида префектураһының 8 мотороллер бар. Эстония полиция шулай уҡ велосипедтар һәм кәмәләр ҙә ҡуллана: 2005 йылдың 4 майында Пярну полицияһы ҡарамағында Bella 561 HT моторлы кәмәһе барлыҡҡа килә, ә бер йылдан Bella 572 °C кәмәһе лә һатып алына.\n↑ Politseiseadus. Vastu võetud 20.09.1990 RT 1990, 10, 113 jõustumine 08.10.1990. (эст.)(эст.)\n↑ Krikk, Mai. Eesti Politsei loomine ja areng 1918—1940. Lk 69-72\nЭстония полиция рәсми сайтында (эст.)(эст.) (инг.)(инг.) (рус.)(рус.)\nПолиция Эстон Республикаһы (рус.)(рус.)\nhttps://ba.wikipedia.org/w/index.php?title=Эстония_полицияһы&oldid=806175 ҡабул ителгән\nБыл бит һуңғы тапҡыр 07:49 8 май 2018 үҙгәртелгән.


Өфөлә "Медицина" күргәҙмәһе үтә // Йәмғиәт | новости башинформ.рф\nӨфөлә "Медицина" күргәҙмәһе үтә\n18:05, 5 октября 2009 Йәмғиәт\n6-8 октябрҙә Нефтселәр Мәҙәниәт һарайында "Медицина" 18-се Халыҡ-ара махсус күргәҙмәһе үткәреләсәк. Уны ойоштороусылар — БР Һаулыҡ һаҡлау министрлығы,"БашЭКСПО" күргәҙмәләр үҙәге, БР Сауҙа-сәнәғәт палатаһы булышлығында "Медтехника" дәүләт унитар предприятиеһы. Һаулыҡ һаҡлау өлкәһендәге күргәҙмә саралары араһында Өфө күргәҙмәһе Урал-Волга буйында иң ҙур һәм әһәмиәтлеләрҙән һанала. Ул 1995 йылда Рәсәй күргәҙмәләр һәм йәрминкәләр Союзы Билдәһенә лайыҡ булды һәм йылдан-йыл үҙенең юғары статусын раҫлай.\nБыйыл күргәҙмәлә барлығы 120-нән ашыу компания ҡатнашасаҡ, уларҙың 70 проценты тиерлек медицина ҡорамалдары, приборҙар, инструменттар, төрлө материалдар һәм фармацевтика продукцияһы етештерә. Ҡатнашыусылар һаны 13000-дән ашыу, улар араһында һаулыҡ һаҡлау өлкәһе белгестәре, министрлыҡтар һәм ведомстволар, Башҡортостан һәм күрше төбәктәрҙең эшҡыуарлыҡ структураһы вәкилдәре бар.\nЭкспозиция 3000 квадрат метрҙан ашыу майҙанды биләйәсәк. Экспоненттар иҫәбендә Мәскәү, Санкт-Петербург, Ҡазан, Түбәнге Новгород, Волгоград, Екатеринбург, Һамар, Силәбе, Киров, Новосибирск ҡалалары, Рязань, Тамбов өлкәләре, шулай уҡ Украина, Польша, Австрия, Германия, Канада, Франция, Швейцария, Япония һәм АҠШ вәкилдәре.\nТрадиция буйынса "Медицина" күргәҙмәһе сиктәрендә ҙур эшлекле программа алып барыласаҡ. Ул башлыса БР Һаулыҡ һаҡлау министрлығы тарафынан үткәреләсәк 12 ғилми-ғәмәли конференцияларға ҡоролған. Уларҙың эшендә Рәсәйҙең алдынғы фәнни үҙәктәре ғалимдары һәм Башҡортостандың һаулыҡ һаҡлау өлкәһендәге билдәле белгестәр ҡатнашасаҡ.


Республика Башлығы - Белоретта\nБашҡортостан Башлығы эш сәфәре менән Белорет районында ла булып китте. Бында ла ул райондың сәнәғәт предприятиеларында булды, йәмәғәт урындарын төҙөкләндереү менән танышты.\nБашҡортостан Башлығы эш сәфәре менән Иҙел башында булып китте. Ул райондың сәнәғәт предприятиеларында булды, йәмәғәт урындарын төҙөкләндереү менән танышты.\nТОСЭР сиктәрендә Белорет ҡалаһында инвестиция проектын Урал пружина заводы генераль директоры Денис Лоҡманов тормошҡа ашырырға йыйына. Бөгөн киң номенклатуралы пружиналар эшләү етештереүендә 477 эшсе йәлеп ителгән. Предприятиеның йыллыҡ әйләнеше 2 млрд. һумдан ашыу, ә уларҙың тауары Рәсәй һәм Европала 5000 клиент араһында һорау менән файҙалана.\nТағы ла 307 млн. һум аҡса һалып, инвестор рессорҙар етештереүен ойоштормаҡсы. Бының өсөн ТОСЭР-ҙың яңы резиденты – “Рессора” НПФ-ы теркәлгән. Апрель башында был башланғысты “Сәнәғәт сәғәте”ндә ҡаранылар һәм уны өҫтөнлөклө проекттар исемлегенә индерҙеләр. Бында сит ил ҡорамалдары алған саҡта курс айырмаһы компенсацияланасаҡ.\nБашҡортостан Башлығы етештереү майҙансығын ҡарап сыҡты, сығарылған тауарҙар ассортименты менән танышты. Денис Лоҡманов коллектив хәүефһеҙлеген тәьмин итер өсөн күрелгән санитар саралар тураһында ла һөйләне. Мәҫәлән, заводта дезинфекция үткәреү өсөн автоматик ҡулайлама ҡуйылған.\n– Предприятие етештереү мәҙәниәте менән дә, яҡлау саралары булдырыу менән дә шатландырҙы. Беҙ мотлаҡ рәүештә әлеге еңел булмаған шарттарҙа ла үҫешергә теләгән проекттарға ярҙам күрһәтәсәкбеҙ, – тине Радий Хәбиров.\nФото: Башҡортостан Башлығы.


БӘХЕТЛЕ БУЛ ТИМӘГӘН\n11 Ноябрь , 13:52\nМирзанур йыуған керҙәрен элеп инеүгә ҡыҙы уйнап ултырған ерендә йөҙтүбән ятып йоҡлаған да киткән. Сыҡҡанына ике минут та булманы.\n— Илама, йәме, хәәҙер инәм, — тип йүгереп сыҡты, йүгереп килеп тә инде.\nАрығандыр, бигерәк шуҡ ҡыҙыҡай.\nБер аяғын һонған, икенсеһе аҫтында ҡалған. Һул ҡулы менән ҡурсағын ҡосаҡлаған. Ҡыҙының да, ҡурсаҡтың да сәс араларында кукуруз таяҡсаларының валсыҡтары күренә. Шуны ярата Гөлкәйе, шуға әүрәй. Килештереп, уңайлы ғына итеп өс бармағы менән тотоп ала. Берәмләп кенә ашай. Тәмләп кенә. Кәнфит ашамай алай ҙа. Уйната ғына. Ҡурсағын һыйлайым, тип маз булып бысранып бөтә тик. Бит - ҡул, күлдәгенең түше ҡалмай. Әле бына кәнфиткә буялып, ҡаштары ҡушылып киткән хатта. Мирзанур саҡ көлөп ебәрмәне. Ярай, уянғас йыуыр әле ҡыҙының бит - ҡулын. Йоҡоһо бүленһә, мыжый ул.\nҠурсаҡтың ҡатаһы ҡыры менән Гөлкәйҙең тубығына уйылып юлаҡ һалып өлгөргән.\nҠыҙын һаҡ ҡына күтәреп алып, кәртәле карауатына һалды ла өҫтән япты. Карауат аша селтәр һалды - бер - ике себен бар, шикелле, безелдәшәләр ҡайҙалыр.\nЙәше тулыр - тулмаҫ элек атлап китте Гөлкәйе. Ҡулға алып һикерткәндә, ике аяғын шештәй төҙ итеп, ныҡ ҡына баҫа ла, тағы һикерт, тигәндәй, атаһының тубыҡтарынан этенә, осорға теләгәндәй талпына. Ултырмай ине атаһының алдына — ҡалҡына ла талпына.\n— Тиҙ атлар был, ҡалай тып баҫып тора. Һикергән баланың аяғы ныҡ була, ҡатынҡы була, — ти еңгәләре, күрше инәйҙәре.\nАтлап алғайны - нәмә ҡуймай ана хәҙер. Карауатына төшөрөп торайым, тиһә, аяҡтары менән терәлә лә ҡуя. Уйынсыҡтарға, ялтыр-йолторға ғына алданып риза була.\nҠыҙы яғына күҙ һала-һала, һаҡ ҡына атлап, Мирзанур өйөнән сыҡты. Магазинға бара торған йомошо күбәйеп киткән.\nБәхеткә ҡаршы, Рәзилә күршеһе инеп килә.\n— Күрше, манныйы бөткәйне...\n— Бар, әйҙә, бар, яйлап йөрө, күҙ-ҡолаҡ булып торормон.\nКүршеләренән дә уңды Мирзанур. Хәленә керҙеләр, ярҙам итеп торҙолар.\nШуныһы ғәжәп - Мирзанурҙы ир кеше, тип түгел, ә бала тапҡан йәш ҡатын һымаҡ күрҙеләр. Бының менән әллә уның ҡайғыһын таратырға тырышалар, әллә шулай булырға тейеш булған яҙмыш ҡушыуын үтергә ярҙам итәләр ине.\nБына әле лә ҡаршыһына тап булған ҡатындар Мирзанурҙы туҡтатып, Гөлкәйҙең хәлен һораштылар, атлай башланы, тигәс, ихлас ҡыуаныштылар.\n— Ҡолап - молап, ҡурҡып ҡуймаһын, ана минеке шулайтып йәш ярымына тиклем кире тик ултырҙы ла ҡуйҙы.\n— Әсәһенә оҡшағандыр... Ул ни, туғыҙ айында ғына тороп атлап китте лә барҙы.\n— Йәш көйө үлгәнгә ҡыйын, тере кеше тереклеген итә, ҡалайтһа ла.\nТағы шуныһы күңеленә хуш йәш ирҙең - ҡатындар уны, бисара, меҫкен, ҡалайтырһың инде, тип йәлләмәнеләр, эсендәгеләрен йөҙҙәренә сығарманылар.\nКәңәш биреүселәр күп Мирзанурға.\n— Ҡыҫылмағыҙ, үҙем беләм! — тимәне, һәр аҡылға ҡолаҡ һалды ул.\n— Бәпәйең йоҡлағанда үҙең дә серем итеп ал. Беҙ шулайта торғайныҡ.\n— Эйе шул. Йәш бала йонсота ул, ҡатыу ҡалҡып китә торғайны хатта.\n— Ҡулды ла күтәрә алмай китәһең ҡайсаҡ.\n— Онотола ууул, зату бала бағыу — үҙе бер бәхет!\n— Ауыҙына имсәк ҡаптыраһың да, улансығым, һылтаусығым, тип үҙең дә йоҡлап алаһың бергә ятып.\nБалаһын етәкләп үтеп барған Сәкинә лә туҡтап хәбәргә ҡушылды.\nШуны ғына көткәндәй. Мәғрифә Сәкинәне мәрәкәләне.\n— Һинең бишенсе һылтаусығың унда сәләм биреп ята мәллә, һуңғы арала ауыҙыңдан туҙ һағыҙы өҙөлмәй?\nКүмәкләп көлөшөп тороп ҡалдылар.\n— Мирзанур ҡәйнеш нимәһен ҡаптырһын, тораһың аҡыл һатып!\n— Һии, һеҙ нимә беләһегеҙ!\nСәкинә лә бирешмәй, яуабын табырға ғына тора.\nИке айлыҡ ҡына сағында әсәйһеҙ ҡалған ҡыҙы имергә имсәк эҙләп, ирендәрен йә ослайтып, йә ҡыйшайтып, башҡынаһын улай бороп, былай бороп, эҙләгәнен ҡапмағас үҙәк өҙгө тауыш менән илап ебрһә. Мирзанур, өҙгөләнеп, үрһәләнеп, нимә эшләргә белмәй ине.\nАуыҙына имеҙлек ҡаптыра алмай, ҡыҙсыҡ башын ситкә бора. Ныҡ асыҡһа ғына сәсәй - сәсәй имеп, арып йоҡлап китә.\nИлап, һыны ҡатҡан Гөлкәйе менән ҡуша илап ултырған бер төндә ошо Сәкинә еңгәһе килеп инде.\n— Утың һүнмәй нисәмә төн, ҡәйнеш... Илайҙыр, тием шул. Әсәһен таптыралыр... Ҡырҡы үткәнсе, килә, тип өмөт итеп, көтә, ти ул бала... Ҡырҡы үтһә, төңөлә алмай илай, ти.\n— Имеҙлекте саҡ ҡаптырам ауыҙына. Имеп өйрәнә алмай ҙа ҡуя. Балғалаҡ менән эсерәйем, тиһәм. сәсәп ала ла китә. Әүрәтә лә белмәйем, илаһа, тымыҙып та булмай, еңгә...Әлиә үлгәнсе, мин үлһәм...\n— Ауыҙыңдан ел алһын! Ҡайҙа килендең берәй халатынмы, күлдәгенме бир әле. Бармы?\n— Бына, еңгә, больницала Гөлкәй менән ятҡанда кейгән халаты. Нимәгә кәрәк һуң ул һиңә?\n— Һиңә кәрәк, миңә түгел. Йә, кей әле.\n— Һыймай ҙа инде ул миңә.\n— Һыймаһа ла кей. Ал бәпәйҙе ҡулыңа. Мына ошолайтып. Эйе, ошолай. Үҙеңә һыйындырып ҡына тот. Башын халатҡа терә. Бала әсәһенең еҫен кейеменән тоя ул..\nЙә Хоҙа! Нисәмә көн күҙҙәрен асырға теләмәгән бала бәбәктәрен һирпеп ебәрҙе лә күҙҙәрен ҙур итеп асты! Тирә - яҡты оҙаҡ ҡараны ҡарашын йөрөтөп. Түшәмдәге тоноҡ утлы төнгө лампаға текләп ятты бер килке. Мирзанур, тын алырға ла ҡурҡып, ҡыҙын күҙәтте. Бына Гөлкәйҙең ҡарашы атаһында туҡталды. Бик оҙаҡ өйрәнде ҡыҙсыҡ атаһының йөҙөн. Ирененә тамған әскелтем тамсыны сирылмай ҙа ялап алды ла тамшанып ҡуйҙы. Төймәләй генә танауын әсәһенең кейеменә терәне лә күҙҙәрен йомдо.\n— Еңгә... Рәхмәт, еңгә... Ә минең шуға ла баш етмәне.\n— Ярай, ярай. Аны һин ҡайҙан белмәк кәрәк, ир кеше. Беҙ генә ул, бисәләр, имен- әмәлен табабыҙ инде кәрәккәндә. Ошо халатты кей ҙә шешәһен имсәк ҡаптырған һымаҡ итеп сығар иҙеүенән. Үҙе эҙләп ҡапһын. Һөтөн йылымыс ҡына тот.\n— Һии, һеҙ нимә беләһегеҙ, — тип хәйләкәр генә йылмайып, сыртылдата һағыҙ сәйнәп торған Сәкинә еңгәһенә мең рәхмәтле Мирзанур.\nМирзанурҙың үҙен дә бөтә ауыл үҫтереште инде заманында. Ғүмер буйы балалары булмаған, инде ҡырҡтары тулып уҙған ирле - ҡатынлы Ғәрифә менән Ирғәле алған Мирзанурҙы уллыҡҡа. Ҡайҙан килеп юлыҡҡандыр Сәйетовтарға был йөҙө яҡтырып, нурланып торған, һул ҡолағы янында ҙур ғына миңе булған 5 -6 йәшлек матур малай - уныһын үҙенә тейеш кешеләр генә белә. Ауылдыҡыларға был сер нимәгә - былай ҙа ғәмдәре етерлек.\n— Йәшерәк саҡта нишләп тәүәккәлләмәгенбеҙ икән? - ти торғайны Ғәрифә.\nТик хәҙер атаһы ла, әсәһе лә юҡ. Иртәрәк киттеләр шул. Их, булһалар икән ошо мәлдә, Мирзанурға терәк кәрәк саҡтарҙа. Әсәһе Мирзанурына кәләш алып биреп өлгөрҙө, туй үткәрҙе матур, бай итеп.\n— Күҙемдең тереүендә эйәле — башлы итеп ҡалайым. Мынау сама байлыҡты үҙ ҡулым менән тапшырайым киленемә. Ҡәҙерен белеп йәшәһәң, бер мохтажың да булмаҫ, — тип өйрәтте улына.\nМирзанурҙан изем генә көтөп йөрөнө Ғәрифә. Медучилище тамамлап, фельдшер булып эш башлаған ошо ауыл ҡыҙы Әлиәне Мирзанур бер күреүҙән оҡшатты. Ҡыҙ ҙа уны яҡын итте. Армиянан алда күҙе ҡайҙа булғандыр инде егеттең. Улай тиһәң, кистәрен әллә ни сығып, урам ҡыҙырып йөрөмәне шул Мирзанур, дуҫ егеттәре лә күп булманы. Атайһыҙ ҡалған Әлиә лә әсәһенең бер бөртөк кенә ҡыҙы ине. Уны әсәһе ҡаты тотто, тиҙәр. Хәҙер ҡәйнәһе лә юҡ - ҡыҙының ҡайғыһын күтәрә алманы Фәйрүзә.\nБына шулай япа - яңғыҙ ҡалды ла ҡуйҙы Мирзанур.\nҠапыл иҫенә иртәнсәк "Юлдаш"та яңғыраған йырҙың һүҙҙәре килеп төштө.\n— Аҡ биләүҙәргә биләгән,\nБәхетле бул, тимәгән...\nШул йырҙы көйләп ҡайтты юл буйы.\nРәзилә күршеһе Гөлкәйҙе йыуындырған, кейемен алыштырған, сәсен тараған.\n— Ен балаһы ятамы әллә, тиһәм, — тип көлә үҙе. — Йыуып, таҙартып алғайным, үппә ҡәҙәрем Мирзануровна килде лә сыҡты.\n— Йоҡоһон осормайым, тигәйнем.\n— Минең тамаҡ туйҙы, атай, тиген, Рәзилә инәйем бутҡа ашатты, тиген.\n— Рәхмәт, класташ.\n— Рәзилә, аят уҡытырға ярҙам...\nСығырға ыңғайлаған Рәзилә кире боролдо.\n— Ул турала борсолма ла, бергәләшербеҙ Алла бирһә. Эй ғүмерҙең үтеүе... Йыл булып та килә. Әле генә һымаҡ ине...\n— Нишләп кенә шунда төн уртаһы булһа ла, һеҙҙе уятып, бәпәйҙе һиңә ҡалдырып, үҙем ҡуша бармағанмын икән больницаға, тип һаман үкенәм, Рәзилә. Мин янында булһам, әллә...\n— Эй, Мирзанур. Ҡайҙан ғына беләһең инде алдан ни булырын. Тиҙ ярҙамдыҡылар ҙа ҡотҡара алмағас, нимә тиерһең?.. Юлда уҡ шартлаған тромбыһы ысҡынып, тинеләр тиһең бит.\n— Ғүмер буйы үкендерер инде.\n— Шулай инде. Алай ҙа ҡыҙың шәбәйеп китте. Үлеп кенә ҡуйыр инде быныһы ла, тип ҡайғырғайныҡ хатта, һиңә өндәшмәһәк тә. Ҡалай сос әле үҙе, күҙ теймәһен. Күлдәк кейҙерәйем, тиһәм, ике ҡулын еңгә үҙе тоҫҡап тора бит әле. Өйрәтеп бөткәнһең икән.\nӘ Гөлкәйе әсәһенә игеҙ һыңар кеүек оҡшаған! Ҙурая барған һайын оҡшашлыҡ арта бара — Мирзанур эй ҡыуана быға. Атаһына ҡош балаһы кеүек ҡанат елпеп ынтыла, сәпәкәй итеп ебәрә, ынйылай ғына һигеҙ бөртөк тешкенәһе бар бәпескенәһенең. Теше һуңыраҡ сыҡты инде.\n— Әсәһенең йылы һөтөн имгән һымаҡ түгел шул. Шешә һөтө ни.\n— Ярар, үҫер әле. Һуң сыҡҡан теш ишшеү ныҡ була ул.\nҠатындарҙың һәр нәмәгә яуабы әҙер.\nҠатындар, тиһең. Ирҙәр араһында ла ла өйрәтеүселәре, кәңәш биреүселәре, иптәштәре күп хәҙер Мирзанурҙың.\nКәләшенең генә йәш кенә көйө әрәм булыуы ҡыйын. Ҡыҙын, Мирзанурҙың үҙен ташлап китеүе былай ҙа яңғыҙ йәш ирҙең, йәш атаның иңдәренә көс еткеһеҙ ҡайғы, күңел ғазабы булып ятты. Күпме йоҡоһоҙ төндәр үткәргәндер уйҙарының осона сыға алмайса - үҙе генә белә. Иҙәндә тәгәрәп йөрөп, ҡыҙын уятып ҡуймайым, ҡурҡытып ҡуймайым, тип беләгенә тештәрен батырып, күпме төндәрҙә һығылып, тауышһыҙ илағандыр - үҙе генә белә. Беләгендә ҡарағусылланып уңалған эҙҙәр генә белә.\n— Аҡ биләүҙәргә биләмәгендер үҙ әсәйем, теләктәр теләмәгәндер, бәхетле бул, тип.\nҠапыл килеп кергән был йәмһеҙ уйҙы ҡыуып ебәрергә теләгәндәй, башын киҫкен генә һелкеп, сәстәрен бармаҡтары менән аралап, туҙғытып ҡуйҙы.\n— Гөлкәйебеҙҙе бәхетле ҡыҙ бала итеп үҫтерермен, кеше итермен, Әлиәм.\nҠыҙы йоҡлағас, ихатаһына сыҡты. Бында ла эш күп. Малы, ҡошо, баҡсаһы бар\n— Ялҡауҙың ике ҡулын да тотормон, егәрленең бер ҡулын ғына тотормон, тип әйтер, ти бала. Һин, ҡәйнеш, давай, ялҡау исеме алып ҡуйма!\nМәғрифә еңгәһенең ошо һүҙе етте, Мирзанурға — донъяһына ла өлгөрә башланы шунан һуң. Башҡа ирҙәр кеүек эшкә генә сыға алмай әлегә.\n— Декретың бөтмәгән бит әле, — тип мәрәкәләй дуҫтары. — Ҡала һиңә лә эш, ашыҡма.\nАҡ биләүҙәргә биләгән,\nБәхетле бул, тимәгән.\n— Һаумы, Мирзанур!\nТүтәл утап ултырған Мирзанур башын ҡалҡытты. Ҡаршыһында медиктар сумкаһы тотоп, бер ҡатын тора. Фельдшер килгән, тиҙәр ине, ошо булалыр.\n— Ҡалай бер юҡ йырҙы йырлап ултыраһың. Улай тигән һүҙ буламы? Йәшәүең үҙе бәхет түгелме ни?\nМирзануртороп баҫты ла аптыраулы ҡарашын йәшермәй ҡатынға төбәлде.\n— Мине танымайһыңдыр һин. Мин шундуҡ таныным. Шул Мирзанур түгел микән, тип уйлағайным, шулһың икән. Миңең дә шул урынында.\nМирзанур һаман һүҙ ҡуша алмай был ҡатынға. Бирсәткәлер сисеп, түтәлгә ташланы ла салбарын ҡаҡҡыланы.\n— Әйҙә, ҡыҙыңды күрһәт әле, патронажға сыҡтым бөгөн ауылға. Мине һеҙҙең ауылға ебәрҙеләр эшкә. Һуңғы йылда фельдшер тормай ул ауылда, тинеләр.\nӘ ул йырыңды онот, Мирзанур. Беҙ, балалар йортоноҡолар, шулай йырлай башлаһа-а-ҡ....\n— Балаларр йорто?.. Кем һин? Миң?.. Һи-и-ин!\n— Эйе, Миңдинур мин. Беҙҙе Ике миң, ти торғайнылар тегендә, иҫеңдәме икән?\n— Юҡ, онотҡанмын...\n— Ә мин онота алманым, Мирзанур. Һине алып киткәс, илауым... Әрләп тә ҡаранылар, әүрәтеп тә... Бында килгәс, ҡағыҙҙарҙы ҡарап, өйрәнеп, тикшереп сыҡҡайным. Мирзанур тигән исем осраны. Йөрәгем жыу итеп ҡалды. Тик ят фамилия. Барыбер һин булып сыҡтың. Һаумы, Мирзанур.\nМиңдинур уң ҡулын һрндо. Ә ҡулдың һыртында бармаҡ баҫымындай ҡап - ҡара миң.\n— Һаумы, Миңдинур.\nМирзанур ирекһеҙҙән миңде һаҡ ҡына һыйпап ҡуйҙы.\n— Иҫемә төштөң, Миңдинур.\n— Әйҙә, ҡыҙыңды күрһәт. Ҡарайым, консультация үткәрелде, тип яҙайым. Ә ул йырҙы йырлай күрмә, Мирзанур, ҡыҙыңдың бәхетен өркөтөрһөң.\nАвторы: Таңһылыу Вәлиева


Баймаҡ районы Әбделкәрим ауылы топонимдары\nВикипедияла Баймаҡ районы Әбделкәрим ауылы тураһында мәҡәлә бар\nБаймаҡ районының Әбделкәрим ауылы топонимдары\nӘсәйем, педагогия хеҙмәте ветераны Урманова(Мостафина) Ғәлиә Ғәлимйән ҡыҙы, 1939 йылда Ҡыуат ауылында тыуған, Әбделкәрим мәктәбендә уҡытып, хаҡлы ялға сыҡҡан уҡытыусының һөйләгәндәренән.\nӘбделкәрим- Түңгәүер ырыуының Баймаҡ районына ҡараған иң ҙур ауылы. Ул Һаҡмар йылғаһы буйында урынлашҡан. Һаҡмарға төшөп барған ерҙә Суҡташ. Бәләкәй генә ҡаялы тау.\nҺаҡмар буйының йәме Ҡабраҡай тауы. Һаҡмар ҡаршыһында Һарытүбә тауы. Ул Гәрәкәй тауына ҡушыла.\nГәрәкәй баласағында Үркә ҡаҙаҡты уҡ менән атып үлтерә. Үркә үҙәгенең тарихы ла ошо ваҡиғаға бәйле.\nБыл үҙәк тә аҡҡан йылғаның исеме лә Үркә үҙәге йылғаһы икән.\nБорон башҡорттарға Үркә тигән ҡаҙаҡ тынғы бирмәгән, ти. Килә лә баҫа, килә лә баҫа, ти. Быға бер 12 йәшлек кенә малай, әйҙә атышабыҙ, тигән икән, Үркә риза булған. Малай, әйҙә тәүҙә мин атам, ас күкрәгеңде! тигән, ти. Ҡаҙаҡ малайҙың ата алырына ышанмай, күкрәген асыуы була. малай уҡ атып та ебәрә. Ҡаҙаҡ гөрһөлдәп ергә ауа. Унан алдағы йылда Гәрәкәй атып ҡараған була, ләкин уйлаған уйы барып сыҡмай.. Шул ваҡиғаларҙан һуң был урын Үркә үҙәге икән.\nЮлыҡ яғынан Оло Юлыҡ йылғаһы ағып килеп, Һаҡмарға ҡоя.\nЮлыҡ йылғаһы аръяғында Сәғит тауы, Сәғит баҡсаһы. Сәғит тирәклеге лә бар. Һаҡмар буйында Ҡыҙылташ тауы бар. Элек ферма ятҡан урын- Сәүкәташ.\nМағаш ауылы исеменән Мағаш тип атала шул тирә. Ғафури районында Юлыҡ, Мағаш топонимдары бар. Әбделкәримдәге ер-һыу атамалары ла шул атамалар менән бәйле. Баймаҡ районының Юлыҡ ауылында ла Мағаш тауы бар. Мағаш- яңы үҫеп сыҡҡан төбәк.Юлыҡ йылғаһы аръяғында Сәғит тауы, Сәғит баҡсаһы. Сәғит тирәклеге лә бар. Һаҡмар буйында Ҡыҙылташ тауы бар. Элек ферма ятҡан урын- Сәүкәташ.\nМағаш ауылы исеменән Мағаш тип атала шул тирә. Ғафури районында Юлыҡ, Мағаш топонимдары бар. Әбделкәримдәге ер-һыу атамалары ла шул атамалар менән бәйле. Баймаҡ районының Юлыҡ ауылында ла Мағаш тауы бар. Мағаш- яңы үҫеп сыҡҡан төбәк.\nАры китһәң, Ысмаҡай тауы. Әүәле Ысмаҡай ауылы булды, мәктәбе лә булған. Халҡы ян-яҡтағы ауылдарға күсенеп бөткән. Бара бирһәң, Күспей тауы.\nГәрәкәйҙән һуң көтөү юлы менән Алғаҙыға барғанда Баҙар тауы. Юлыҡ баҙарына алып барған юл. Әүәле Юлыҡта ике мәсет булған.\nАлғаҙыға Әбделкәримдең икенсе яғынан сыҡҡан юл буйында Үгеҙ үлгән яланы.\nАуылдың матур ҡаялы тағы бер тауы - Кәмәһалған.\nЭлек Һаҡмарҙың һыуы мул ине, ташҡын ваҡытында ауылдың биръяғындағы тауға килеп етеүе мөмкин булған, шул тирәлә һыуға кәмә һалып йөрөгәндәр.\nШул Кәмәһалған тауы артында Кесе Юлыҡ йылғаһы буйында Өйташ тауында Өйташ мәмерйәһе бар.\nҺаҡмар буйында Питкүлгән, Өс тирәк тигән урындар бар\nҺаҡмар буйында Питкүлгән, Өс тирәк тигән урындар бар.\nИнформатор Ляля Рафикова\nСығанағы — «https://ba.wikibooks.org/w/index.php?title=Баймаҡ_районы_Әбделкәрим_ауылы_топонимдары&oldid=23419»\nБаймаҡ районы Әбделкәрим ауылы\nБыл бит һуңғы тапҡыр 22:37 17 ноябрь 2020 үҙгәртелгән.


Эҫе һауа аҫтында\nУл бер нәмә лә иҫләмәй. Бөтөнләй! Исеме генә түгел, ғөмүмән, бар тормошо хәтеренән юйылған. Әлеге ваҡытта бер кем дә түгел! Туҡталыштағы, эргәләге бағаналағы яҙыуҙарҙы, урам исемдәрен уҡып ҡарай – бер нәмә лә аңлатмайҙар. Күңелен ҡурҡыу ялманы. Әлеге ваҡытта иң таныш, иң ҡәҙерле төйәге – эскәмйә, шунан китергә ярамай. Өмөтһөҙлөккә бирелеп, яңынан барып ултырҙы. Зеңкегән башын ике ҡулы менән ҡыҫып тотто, исмаһам, уныһы ауыртмаһасы!\n“Ҡаҙалып китегеҙ шул өс тинлек эшегеҙ менән! Мине ҡыйырһытып әйткән һүҙҙәрегеҙ үҙегеҙгә икеләтә, өсләтә ауырыраҡҡа әйләнеп ҡайтһын! Ғүмер буйы эш рәхәте күрмәгеҙ!..” – биш йыл буйы бөтә көсөн һалып, дәртләнеп-ярһып хеҙмәт иткән эш урынынан барыһын да ҡарғай-ҡарғай, эшенән ваз кисеп килеп сыҡты Фәүзиә. Уның хәсрәт ятҡан йөҙөнә күҙ һалһаң, оло бер ҡатын тип әйтеп була, ә уға утыҙ ғына йәш бит әле. Тормоштоң тәмен белеп, яңы йәшәй башлаған сағы. Ул аяҡтарын ауыр һөйрәп яҡындағы эскәмйәгә барып ултырҙы. Былай ҙа ауыртҡан башы тағы ла нығыраҡ зеңкелдәргә тотондо. Фәүзиә ике ҡулы менән башын ҡыҫып тотто ла күҙҙәрен йомдо. Шул эш тип йөрөп табипҡа барырға ла ваҡыты юҡ. Һаулыҡ менән шаярырға ярамағанын белә лә бит... Ошоно ғына тамамлайым да, отчетымды ғына ебәрәйем дә, етәксе ҡушҡас, командировкаға ғына сығып әйләнәйем дә... – бармаҫҡа сәбәптәре табылып ҡына тора. Етмәһә, бынау эҫе һауа ҡурып алып бара бөгөн. Ҡояш нурҙары менән мейене сүкей генә. Бында иҫәңгерәп ултырып булмай инде, ҡайтырға кәрәк, тип Фәүзиә урынынан торҙо. Күҙ алдары ҡараңғыланып, кире ултырҙы. Хәҙер, әҙ генә хәл алыр ҙа, поликлиникаға инеп ҡайтыр. Һуҙып йөрөргә ярамай улай. Ҡылт итеп әсәһенең һүҙҙәре иҫенә төштө: “Һинең төп эшең – ғаиләңде матур ҡарау, – тигәйне ул. – Аҡсаны, ана, кейәү тапһын. Ә һин балалар менән шөғөллән, иреңдең һаулығын ҡайғырт, арағыҙҙағы тыныслыҡты, мөхәббәтте, үҙеңде һаҡла. Өйҙәгеләргә йылмайып-көлөп торған бәхетле әсәй кәрәк, ә нервылары ҡаҡшаған, һөмһөрө ҡойолоп йөрөгән түгел...” Ҡайһылай белеп әйткән! Үҙенең тәжрибәһенән дә сығып кәңәш иткәндер инде. Үҙе ғүмер буйы колхоз эшендә йөрөнө, ә Фәүзиәләр үҙ аллы үҫтеләр бит. Шул арҡалалыр, әсәһе менән икеһе араһында йылылыҡ улай уҡ ныҡ та булманы.\nФәүзиәнең өйҙә генә ултырғыһы килмәне шул. Кеше араһында йөрөгөһө килә. Дүрт стенаға бикләнеп ултырып, аҡылдан шашырға була ла баһа! Тәүҙә барыһы ла һәйбәт, ҡәнәғәт ине эшенән Фәүзиә, әммә иртәрәк шатланған, етәкселек алышынды ла, донъя түңкәрелдеме ни! – эшкә барғыһы ла килмәй. Уныңса, беҙ фәҡәт эш менән генә йәшәргә тейешбеҙ. Әллә нисек йоҡларға ҡайтара әле!.. Инде тыныслана барған Фәүзиә йөрәгенең йәнә дөпөлдәргә тотонғанын тойҙо. Ҡуй, уйламайым әле шул эште, тип тирә-яғын күҙәтеп ултыра башланы. Эргәһенән төрлө ҡиәфәттәге, төрлө кәйефтәге кешеләр уҙа. Кемдеңдер ҡаштары төйнәлгән, үҙ алдына йылмайып уҙғандар ҙа бар, мөхәббәттәре ташып торған парҙар ҙа үтеп китә, нисәмә кеше – шунса яҙмыш.\nБер аҙ тынысланғандай булғас, Фәүзиә урынынан ҡалҡынды. Өйҙә балалары көтә, ашарға бешерергә кәрәк. Автобусҡа ултырмай, көндәгесә йәйәү генә атланы, табипҡа инеп тормаҫ, һәйбәтәйҙе бит, берәй көн инеп сығыр әле.\nҒәҙәттә, ул үткән көнгә йомғаҡ яһап, уйлана-уйлана ҡайта. Әммә бөгөнгө көндөң нисек үтеүе тураһында иҫенә төшкәс тә, күҙҙәренә йәш төйөлдө. Ҡапыл үҙен донъялағы иң бәхетһеҙ кеше итеп тойҙо. “Ниңә мин шулай бәхетһеҙ?! Ниңә мине бер кем дә аңламай?!.” – тип, тегендә, кеше алдында нисек тә булһа күрһәтмәҫкә тырышҡан күҙ йәшенә ирек бирҙе: улары субырлап ағып китте. Бөтә донъя уға арты менән боролғанда, эргә-тирәләге кешенән уңайһыҙ ҙа түгел ине.\nКүҙ алдары ҡараңғыланып-ҡараңғыланып алғандай. Ҡаршы осрағандарҙың текләп үтеп киткәнен тоя. Иҫерек, тип уйлай торғандарҙыр инде, тип көлөмһөрәп ҡуйҙы сит кешеләрҙең реакцияларын күҙ алдына килтереп. “Һеҙгә ҡыйынмы әллә! Ярҙам кәрәкме?” – тине кемдер. Хәле мөшкөләйгәнен һиҙһә лә, рәхмәт, тип баш тартты. Нисек кенә ярҙам итһендәр инде?! Имгәкләп булһа ла ҡайтып етер әле.\nБара биргәс, нимәлер үҙгәргән кеүек тойолдо. Аһ, был эҫелек! Башына һауа ҡаптымы әллә? Туҡтап, сумкаһынан дымлы салфетка алып, биттәрен, муйындарын һөртөштөрҙө. Бәй, был йорт элек бында булмай торғайны түгелме һуң? Ҡалай бейек ул. Эргәһендәгеһе лә. Өҫтөнә ҡолайҙар бит! Янынан ғына машиналар выжлап уҙа башланы. Ҙур, оҙон автобустар тура өҫтөнә килеп менер кеүек. Тирә-яғында кешеләр мыжғый. Ҡайҙан килеп сыҡты был тиклем халыҡ?! Ниндәй шау-шыу ҡупты? Был нимә? А-а-а, әкрен генә барыһы ла әйләнергә тотондо... Анау йорт өҫтөнә ауа бит хәҙер! Етмәһә, ошо мәлдә телефоны шылтыраны. Алды, әммә кем шылтыратҡанын күрерлек түгел. Күҙ алдары ҡараңғыланды. Быуындары тотмай ҡалтыраны. Башы әйләнә. Фәүзиә күҙен йомдо ла ергә сүгәләне. Кемдер ҡулына килеп һуғылдымы, үҙе һаҡһыҙ ниҙер эшләнеме, телефоны ситкә ырғыны. Әммә уның ҡайғыһы юҡ, нисек тә булһа ҡоламаҫҡа кәрәк. Ҡулдары менән асфальтҡа йәбеште. Эргәһендә кешеләр йүгерешкәнен, уны төрткөләгәндәрен тойҙо. Битен һыу менән йыуҙырҙылар, ниҙер еҫкәтеп маташтылар. Нимә эшләйҙәр ул? Ҡатын бер нәмә лә аңламаны. Әллә ятҡырырға, әллә торғоҙорға маташалар инде. Күҙенә туҡталыш салынды, эскәмйәһе лә бар. Шунда барып ултырырға кәрәк. Кешеләрҙең ярҙамы менән аңҡан-туңҡан барып етә алды. “Һыу...” тип әйтергә өлгөрмәне, кипкән ирененә һыу терәнеләр. Еңел булып китте. Бутылканы тартып алып, ҡалған һыуҙы башы аша ҡойҙо. Һыу айнытып ебәрҙе. Әкренләп донъя әйләнеүҙән туҡтаны. Фәүзиә тынысланды. Ярҙамға ташланған кешеләр әкренләп таралышты.\nЙорттар урынында, береһе лә аумаған. Әммә ниңә улар бейек? Элек тә шулай инеме? Быға бер ҙә иғтибар итмәгәнсе. Тирә-яғына күҙ һалды. Бер нәмә лә аңламайсы: ул бында нимә эшләп ултыра? Ниндәй урын был? Нисек килеп юлыҡты? Бер йорт та таныш түгел ине. Тороп баҫты. Хәле юҡ. Аяҡтары ҡалтырап торған кеүек. Дымлы сәсе битенә һылашып ҡамасаулай, йыйып ҡуйыр кәрәк. Тараҡ менән резинкамды алырға була һул беләгемә эленгән сумкама үрелдем һәм, ҡорт саҡҡандай, ҡулымды тартып алды. Кемдең сумкаһы был? Ҡобарам осоп, һикереп торҙом. Кем мин? Исемем нисек? Ҡайҙа йәшәйем һәм эшләйем? Минең менән нимәлер булған! Таныш ер осратырға була Фәүзиә шәп-шәп уңға ҡарай атланы. Бер генә урынды ла танымай. Кире яҡҡа барыуы ла ыңғай һөҙөмтә бирмәне. Бәлки, был ерҙәрҙә ысынлап та булғаны юҡтыр, беренсегә килеүелер? Төрлөсә юрап ҡараһа ла, тынысланырлыҡ бер нәмә лә уйлап таба алманы.\n– Был ниндәй ҡала? – тип һораны аптыранған ҡатын үтеп барған бер ирҙән.\n– Һм-м-м... – Өс хәрефтән генә торған һүҙ ҙә ят ине.\n– Девушка, что с вами? Вам плохо? Вам нужна помощь?\n– Нет, спасибо, все хорошо, – теле русса яуап бирҙе. Уйлауын икенсе төрлө уйлай бит һуң! Тәүҙә тынысланырға, унан яйлап ҡына уй-фекерҙәрен төйнәргә, барыһын да хәтеренә төшөрөргә... Сумкаһын асты. Паспорт-маҙары, телефоны ятырға тейеш тә һуң. Әммә Фәүзиә үҙенең кемлеген асыҡлаған бер генә документ та тапманы. Телефоны ла юҡ. Урлағандармы әллә?.. Пудра, помада, тараҡ, ручка, блокнот. Буш контейнер. Асҡыстар бәйләме. Квитанциялар. Блокноттағы сыймаҡлауҙарға ҡарағанда, ниндәйҙер шағирә һәм артист тураһында яҙылған. Уныҡымы? Ни өсөн кәрәк булған? Нисек кенә тырышһа ла, хәтеренә төшөрә алманы. Квитанциялар аҙыҡ-түлек магазинынан. Икмәк, һөт, печенье кеүек тәмлекәстәр алған. Ҡулы үҙенән-үҙе сумканың кеҫәләрен ҡапшай. Өс мең аҡса ята, карточка-фәлән юҡ. Был нимә – яҙмыштың уҫал шаяртыуымы? Тороп, тағы ла йөрөштөрөп килде. Юҡ, бер генә нәмә лә уның был ерҙәрҙе таныуын иҫкәртмәй. Килешле генә еңел күлдәк, муйынындағы кулонлы көмөш сылбыр, оҙонса көмөш һырғаларға ҡарағанда, төшөп ҡалғандарҙан да түгел. Уҡытыусымы? Табипмы? Бармағындағы алтын балдағы кейәүҙә булыуына ишара. Балалары ла бармы? Күҙ алдына баҫтырырға маташыуҙары бушҡа ғына. Дауахана эҙләргәме? Полициямы? Бер килке иҫәңгерәп ултырғас, икенсеһен һайланы. Әгәр ҡәҙерле ҡатын, әсәй булһа, уны эҙләргә тейештәрҙер бит. Моғайын, полицияға мөрәжәғәт итерҙәр. Әгәр бында эш буйынса йә ҡунаҡҡа ғына килгән булһа? Барыбер полициянан ярҙам һорамай булмай. Туҡталыштағы кешеләр нисек барырға икәнен өйрәткәс, ян-яғына ҡарай-ҡарай шул яҡҡа ыңғайланы. Таныш һыҙаттар эҙләп, осраған кешеләрҙең йөҙҙәренә текләп-текләп ҡараны. Берәйһен танымаммы, йә мине танымаҫтармы, тип өмөтләнде. Бына кафе. Ул үҙенең ныҡ итеп асыҡҡанын, унан да бигерәк һыуһағанын тойҙо. Тәүҙә сәй эсеп, үҙен рәткә килтереп алырға кәрәк. Бина эсендә кондиционерҙар эшләй, еләҫ, рәхәт. Берәр стакан һыу, һут һәм сәй һораны. Мөйөшкә барып ултырҙы ла, эскәмйәнең артына һөйәлеп, күҙҙәрен йомдо. Кем икәнеңде белмәү ҡайһылай ҡурҡыныс!.. Ҡолағында ҡапыл: “Беҙгә ундай хеҙмәткәр кәрәкмәй!” – тигән һүҙҙәр яңғырап китте. Бәй, Фәүзиә шуға илап ултырасы... Был бит уның эштәге хужаһы! Әллә иҫе ҡайта башланы инде? Бер-бер артлы директорҙың кабинеты, ундағы өҫтәлдәр, ултырғыстар уҙҙы, үҙенең йөҙө лә салынып ҡалды. Бына меҫкен ҡатын ҡыҙып-ҡыҙып үҙенекен иҫбатлай. “Балаң ҡәҙерле булғас, өйҙә ултыр!” “Ултырырмын да! Әммә һеҙҙән һорап түгел...” Тап Фәүзиә менән булды бит был хәл. Яңыраҡ ҡына. Өс көнгә командировкаға ебәрергә уйланы. Эше – бер көнлөк, ҡалған ваҡытта етәксенең йомоштарын йомошларға тейеш. Бына нимәгә ҡыҙып сығып киткәйне ул директор бүлмәһенән. Етәксе кеше хатаһын аңлап, ғәфү ҙә үтенеп маташты, шикелле, әммә Фәүзиә ғәҙелһеҙлеккә ярһығайны... Әле ул шатлығынан көлөп ебәрҙе: “Аллаға шөкөр, хәтерем ҡайта башланы!” Тышҡа атылды. Ҡапыл яҡтыға сығыуға бер аҙ башы әйләнеп торһа ла, тиҙ үтте. Йорттар баяғы кеүек бейек тә күренмәйсе. Аһ-аһ, өйөм янында ғына торам бит! 500 метрлап атларға ғына кәрәк. Көн дә эшкә барып, эштән ҡайтып йөрөгән юлымды танымағанмын. Кешеләрҙең бына шулай иҫтәрен юйып, баштары һуҡҡан яҡҡа сығып киткәндәрен, аҙашҡандарын, юғалғандарын ишеткәне бар ине. Әммә был хәл нәҡ уның менән булырын башына ла индереп сығарманы. Фәүзиәнең йөрәге шатлыҡҡа тулды. Уны бит өйҙә балалары көтә! Юғалтҡандарҙыр инде. Шул ваҡыт элек ҙур, әһәмиәтле һанаған нәмәләре сүп кенә күренде. Һаулығы, ғаиләһе – бына нимә мөһим ҡатын өсөн! Шунан да ҙурыраҡ бәхеттең булыуы мөмкинме?!.\nИшекте асыуға танауына тәмле еҫ бәрелде. Былау бешерәләр, ахырыһы.\n– Бөгөн ҡалай иртә ҡайттың! – тип ғәжәпләнеңкерәп ҡаршы алды ире. Унан балалар бүлмәһенең ишеген ҡаҡты: – Балалар, әсәй ҡайтты! Бөгөн, ниһайәт, бергә, бер ғаилә булып ултырып ашайбыҙ!\nФәүзиәнең эштән иртә ҡайтыуы ниндәйҙер бер мөғжизә булды барыһы өсөн дә. “Бынан һуң мин көн дә иртә ҡайтасаҡмын!” – тип уларҙы тағы ла бер хәбәре менән һөйөндөрҙө әсәй кеше. “Табипҡа күренеп, тейешле дауалау курсы ғына үтәйем дә...” – уныһын инде эстән генә өҫтәп ҡуйҙы.


Сәхнәлә — ҡыҙҙар моңо » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Сәхнәлә — ҡыҙҙар моңо\nСәхнәлә — ҡыҙҙар моңо 09.12.2014 // Йәмғиәт\n10 декабрҙә М. Ғафури исемендәге Башҡорт дәүләт академия драма театры сәхнәһендә «…Ҡыҙҙар моңо – моңо халҡымдың» тигән ҙур әҙәби-музыкаль тамаша була. Театр һөйөүселәрҙең хәтерендәлер, моғайын: йәмле яҙ көндәренең береһендә булғайны был ижади проекттың премьераһы.\nСарала билдәле шағирәләр, халҡыбыҙҙың аҫыл ҡатын-ҡыҙҙары Тамара Ғәниева, Лариса Абдуллина, Тәнзилә Дәүләтбирҙина, Зөлфиә Ханнанова, Тамара Искәндәриә, Гөлназ Ҡотоева әҫәрҙәре һәм уларҙың шиғырҙарына яҙылған йырҙар яңғырап, әҙибәләр үҙҙәре лә ошо тамашала ҡатнашты. Шиғыр һәм йырҙарҙы театрҙың төрлө быуын артистары башҡарҙы. Был үҙенсәлекле поэтик спектакль ҡуйылышы менән тамашасылар араһында ҙур ҡыҙыҡһыныу тыуҙырҙы һәм, ниһайәт, декабрь башында «…Ҡыҙҙар моңо – моңо халҡымдың» – йәнә сәхнәлә!\nҒәҙәттә, ҡатын-ҡыҙ шиғриәте һөйөү, мөхәббәт, тәбиғәт, ғаилә ҡиммәттәре хаҡында, тип иҫәпләргә күнеккәнбеҙ, әммә гүзәл заттар ижадын яҡындан байҡағанда уҡыусы уларҙа тормоштоң иң етди проблемаларын, йәмғиәттең иң сетерекле мәсьәләләрен күрә, халыҡ, милләт, киләсәк, ғаләм төшөнсәләре тирәләй тәрән фәлсәфәүи уйланыуҙары бер кемде лә битараф ҡалдырмай. Поэтик-музыкаль кисәнең төп маҡсаты ла – шағирәләребеҙҙең ижадын халыҡҡа асығыраҡ ишеттереү, төрлө яҡлап танытыу, тамашасыға шиғыр байрамы бүләк итеү.\nПроект авторы – Башҡортостандың һәм Рәсәйҙең халыҡ артисы, С. Юлаев исемендәге дәүләт премияһы лауреаты Хөрмәтулла Үтәшев.


26 августа 2015 — 15:23\nЕвропала ҡасаҡтар мәсьәләһе киҫкенләшә. Килеп тыуған хәлдән сығыу өсөн Европа илдәренә берләшергә кәрәк, тип белдергән европа дипломатияһының башлығы Федерика Могерини. Еврокомиссия мәғлүмәттәре буйынса, июль айы эсендә Грецияға ғына 50 меңдән ашыу кеше килгән. Македония нелегалдарҙың иң ҙур туҡталыш урыны булараҡ ярҙамға мохтаж. Бигерәк тә, мигранттарҙы күсереү өсөн транспорт етмәй. Ошо йәһәттән, ҡасаҡтарҙың хәлен еңеләйтеүгә Евросоюз Македонияға 90 мең евро һумлыҡ гуманитар ярҙам күрһәтәсәк.\nФранцияла атыш арҡаһында дүрт кеше һәләк булған. Ҡот осҡос хәл Руа ҡалаһынан алыҫ түгел сиғандар таборында була. Лагерь биләмәһенә ҡораллы кеше килеп кереп, алты айлыҡ сабыйҙы, бер ирҙе һәм ҡатынды атып үлтергән. Тағы ла бер-нисә кеше, шул иҫәптән өс йәшлек бала ауыр йәрәхәттәр алған. Енәйәтсе фажиғә урынына килеп еткән жандармдарға ла ут асҡан. Һөҙөмтәлә, бер тәртип һаҡлау хеҙмәткәре алған йәрәхәттәрҙән һәләк була. Иҫерек енәйәтсе ҡулға алынған\nРәсәйҙә сит илдән көнкүреш химияны һатыуҙан алалар. Рәсәй ҡулланыусылар хоҡуҡтарын яҡлау идаралығы продукциялар хәүефһеҙлек талаптарына яуап бирмәй, тип тапҡан. Henkel, Procter & Gamble, Colgate-Palmolive кеүек билдәле компанияларҙың импортлы тауарҙары бил исемлеккә ингән. Ҡайһы магазин кәштәләренән был тауарҙар юғала ла башлаған,тип хәбәр итә Коммерсант газетаһы.


Баш ҡалала 20 меңдән ашыу Георгий таҫмалары таратыласаҡ // Йәмғиәт | новости башинформ.рф\nБаш ҡалала 20 меңдән ашыу Георгий таҫмалары таратыласаҡ\n19:25, 22 апреля 2016 Йәмғиәт\nБаш ҡалала 20 меңдән ашыу Георгий таҫмалары таратыласаҡ Фото: Өфө хакимиәтенең матбуғат хеҙмәте\nӨФӨ, 2016 йыл, 22 апрель. /«Башинформ» мәғлүмәт агентлығы, Ғәлиә Нәбиева/.\nӨфөлә Бөйөк Ватан һуғышында Еңеүҙең 71 йыллығына арналған «Георгий таҫмаһы» патриотик акцияһы башланды. Хәтер һәм хәрби дан символын «Өфө» универмагы алдындағы майҙанда «Еңеү ирекмәндәре» хәрәкәте ағзалары, баш ҡаланың хәрби-патриотик һәм үҫмерҙәр клубы тәрбиәләнеүселәре тапшырҙы. 9 майға тиклем бөтәһе 20 меңдән ашыу Георгий таҫмаларын таратыу күҙаллана, тип аңлатма бирҙеләр ҡала хакимиәтенең матбуғат хеҙмәтендә.\nГеоргий таҫмаларын таратыу «Еңеү йырҙары» исемле концерт программаһы һәм «Әфлисун» клубтар берләшмәһенән хәрби-тарихи тамаша менән оҙатып барылды. Өфөләр «Хәрби Дан күргәҙмәһен», «Төнгө бүреләр» Бөтә Рәсәй мотоклубы Өфөләге бүлексәһенең сығышын ҡараны.\n«Георгий таҫмаһы» акцияһы Рәсәйҙә тәүге тапҡыр 2005 йылдың яҙында ойошторола. Киләһе йылда уҡ ул бөтә Рәсәй статусын ала. Георгий таҫмаһының төҫтәре Бөйөк Ватан һуғышының төп наградаларының береһе – Дан орденын булдырғанда файҙаланылды.\nАкцияны ойоштороусылар булып «Хәрби хәрәкәттәр ветерандары союзы» төбәк йәмәғәт ойошмаһы ярҙамында Өфө хакимиәтенең йәштәр эштәре буйынса комитеты, «Йәштәрҙе илһөйәрлек рухында тәрбиәләү үҙәге», «Әфлисун» балалар, үҫмерҙәр һәм йәштәр өсөн клубтар берекмәһе сығыш яһаны.\nТеги: еңеү көнө,«георгий таҫмаһы»


Материалы за Май 2015 года » Страница 3 » Табын\nХәтеремдә: күҙемде асҡанда донъя ап-аҡ ине. Баш ауырта, ҡапыл ғына ниндәйҙер ҡыҙыл төйөрсөктәр өҫкә яуған һымаҡ. Өнөм менән төшөм буталды. Аҡ халатлы ҡыҙ ниҙер һөйләй, бер ни ишетмәйем. Күҙ алдымда тик дуҫтарымдың берәм-берәм йығылғанын күрәм. Пулялар һыҙғыра, бер-бер артлы атака, шартлауҙар... Володька Ефремов менән йәш кенә егет Шевчуктың кәүҙәләрен аҫҡа, соҡорға һөйрәп төшөрәм. Тәүге атакала уҡ үлгәндәр, ахыры, тәндәре ҡатҡайны - әҙерәк ҡар менән күмеп ҡуям.\nҺарғайып бөткән фотоһүрәттә кирза итек, галифе салбар кейгән, гимнастеркаһын йондоҙло ҡайыш менән быуған йәш кенә егеттәрҙе күрәм. Улар – минең олатайҙарым. Мин бер ҡасан да күрмәгән, мин тыуырҙан күпкә алда донъя ҡуйған олатайҙарым.\nЕңеү килде. Беҙ ҡайттыҡ\nЯңғыҙҡайын ауыл советына ҡараған 3 ауылдан һуғышҡа 800-ҙән артыҡ ир-ат китеп, шуның 466-һы һәләк булған. Тыуған төйәгенә әйләнеп ҡайтҡан 342 яугирҙың бөгөн ни бары береһе генә иҫән. Һеҙҙең иғтибарға бөгөн сафта булған һуғыш ветераны Тимерхан Хажи улы Рәхимов менән булған әңгәмәне тәҡдим итәбеҙ.\nДонъялар тыныс булһын!\nБеҙҙең Абдулла ауылы ҙур түгел. Ауыл уртаһында һуғышта һәләк булғандар иҫтәлегенә обелиск ҡуйылған. Исемлектә иң беренсе минең ҡарт ҡартатайым Рәхмәтулла Хәбибрахман улы Әбделмәнов тора. Уның улы Йәүҙәт ҡартатайым миңә бына нимәләр һөйләй:\nУл әле лә сафта\nЗәки Зөлфәр улы Урманшин 1925 йылдың 1 ғинуарында донъяға килгән. Ҡәһәрле һуғыш башланғанда ул 7 класс белем алып өлгөргән була. 1943 йылда уға ла фронтҡа китергә сират етә. Ул 2-се Украина фронтында һуғыша. Фашист илбаҫарҙарын Польшаға тиклем ҡыуып баралар. Ләкин Казакин ҡалаһын азат иткәндә ул ҡаты яралана һәм 1945 йылда тыуған яғына әйләнеп ҡайта.


Ҡоштар ҙа бит, йондоҙҙарға ҡарап оса\n11 Ғинуар 2018, 10:55\nОҙаҡ көтөлгән ҡыш ҡыйыуһыҙ ғына һалҡындан туңып ярылған ер өҫтөнәмамыҡтай ҡар бөртөктәре һибә. Тәбиғәттең илаһи, серле мәле - йыл миҙгелеалмашынған ғына түгел, эшһөйәр, әммә иртәсел Әтәсте оҙатып, тоғро Эт йылынҡаршылаған осор.\nОҙаҡ көтөлгән ҡыш ҡыйыуһыҙ ғына һалҡындан туңып ярылған ер өҫтөнә мамыҡтай ҡар бөртөктәре һибә. Тәбиғәттең илаһи, серле мәле - йыл миҙгеле алмашынған ғына түгел, эшһөйәр, әммә иртәсел Әтәсте оҙатып, тоғро Эт йылын ҡаршылаған осор. Ауыл халҡының баҡса, ваҡ-төйәк эштәрен тамамлап, байрам кәйефенә сорналған мәле.\nЮлыбыҙ тағы Һарыш ауылына төштө. Ошона йәшәгән Миңлиә һәм Юныс Ғабдуллиндарҙың йорто ауыл мәҙәниәт йортона күрше генә. Бында уҙған һәр сарала әүҙем ҡатнашып, йәштәрҙә тыуған яҡ, тарихҡа һөйөү, ауылдаштарында киләсәккә ышаныс уятыуға ҡулдарынан килгәнсә булышлыҡ итә улар.\nИкеһе лә колхозда намыҫлы эшләгән, тиҫтерҙәре һымаҡ ғаилә ҡорған , балалар тәрбиәләгән. Хоҙай Тәғәлә яратҡан кешеһенә һынауҙы күп ебәрермен тигән, яҙмыш был ғаиләнең түҙемлеген, сыҙамлығын бер тапҡыр ғына тикшермәгән. 5 балаһының икәүһен ваҡытынан алда ҡара гүргә һалған атай менән әсәйҙең йөрәгендә юғалтыу ҡайғыларынан тәрән яра һалынған.\nҒабдуллиндар икеһе лә күптән инде хаҡлы ялда. Юныс ағай фәнни, әҙәби китап уҡырға ярата, китаптар, Карл Маркстың “Капитал” нан алып, урыҫ, сит ил, башҡорт яҙыусыларының әҫәрҙәренә тиклем кәштәлә теҙелгән. Шәжәрә туплау, ауыл тарихын мәңгеләштереү буйынса ла ҙур эш алып бара. Тағы ла гармун, баянда ла өҙҙөрөп уйнай хужа.\nМиңниә апайҙың күңел йылыһы һалып әҙерләгән тәмле ҡамыр аштары, төрлө ептәрҙән бәйләнгән шәл, ойоҡбаштарын күргәҙмәгә генә ҡуйырлыҡ! Ауылда эшләгән “Йәйғор” түңәрәгенең әүҙем ағзаһы ла ул.\nҒабдуллиндарҙың һөйөүе балаларын ғына түгел, бөгөн ҡанат аҫтына алынған ейәндәрен дә йылыта.\nМамыҡтай ап-аҡ ҡар шаршауын ярып, күккә ынтылған ҡоштарға оҡшаттым был парҙы. Ана бит, талпынып туйғас, ҡошсоҡтар ултырыу менән ҡар бөртөктәре, бихисап нурҙар, сәсеп ергә ҡойолдо. Миңлиә апай һәм Юныс ағай ҙа кешеләргә, яҡындарына тик матурлыҡ, изгелек нурҙары сәсә.\nҺүрәттә: Сабит һәм Айгиз ҡәҙерлеләре менән.


Вы здесь: Төп Бит Мәҡәләләр Дин Иман нуры\nРодительская категория: Мәҡәләләр\tОпубликовано 05.06.2016 10:16\tАвтор: Ильшат\tИзге айҙы изге ниәттәр менән ҡаршылайыҡ.\n— Ауырыуҙар, ныҡ хәлһеҙләнгән, көсө булмаған әбей-бабайҙар ураҙа тотмай. Шулай уҡ ауырлы ҡатындарға, сабыйына зыян килер тип ҡурҡҡан бала имеҙгән әсәйҙәргә, мосафирҙарға ураҙа тотмаҫҡа рөхсәт, ләкин улар башҡа бер ваҡытта ҡаза ҡыла. Мәҫәлән, мосафир бер аҙна йөрөп ҡайтты икән, шул бер аҙна ураҙаһын башҡа бер айҙа тотоп ҡуя. Ауырлы ҡатын да бала тапҡандан һуң, ураҙа тоторға мөмкинселеге тыуғас, ураҙаһын тота. Ә инде кешегә сәләмәтлеге арҡаһында ураҙа тоторға ярамай икән, улар бер көн өсөн бер кешене ике тапҡыр ашатып сығарырға тейеш. Йәки утыҙ көн ураҙа тоторға тейеш икән, бер юлы алтмыш кешене саҡырып ауыҙ астыра ала. Йә булмаһа, шуның күләмен түләй. Мөфтийәттән килгән хатта бөтәһе лә асыҡ күрһәтелгән: быйыл беҙҙең 29 көн ураҙа, ике ҡабат ашатыу кәмендә 150 һумға төшә, бер ашатыу өсөн – 75 һум. Шуны 29 көнгә ҡабатлаһаң, 4350 һум килеп сыға. Кем ураҙа тота алмай, ошо рәүешле ураҙа ғибәҙәтен өҫтөнән төшөрә ала. Был мәсеттәр аҡса һорай тигәнде аңлатмай. Кеше ураҙа тота алмаған осраҡта , Аллаһ Тәғәлә алдында яуаплылыҡты өҫтөнән төшөрөргә теләһә, ошолай эшләй ала. Ләкин Ҡөрьән Кәримдә “Ураҙа тотоу һеҙҙең өсөн хәйерлерәк” тип әйтелгән. Күп байҙар бар, уларға был сумманы түләү бер ҙә ауырлыҡ тыуҙырмаҫ ине. Түләрҙәр ҙә ураҙа тотмаҫтар ине. Ләкин Ҡөрьән Кәримдә ҡәтғи рәүештә “Кемдең хәле юҡ, кем ауырыу – шулар ғына фидиә саҙаҡаһын түләй”тиелгән. Башҡалар – баймы, ярлымы бөтәһе лә ураҙа тоторға тейеш. Мөфтийәттән килгән Фәтүә (ҡарар) буйынса фитыр саҙаҡаларының күләме быйыл ябай кешеләргә 50 һум, уртаса хәлле кешеләргә 150 һум һәм байыраҡ кешеләргә 250 һум тәшкил итә. Фитыр саҙаҡаларының мәғәнәһе шул – кеше ураҙа тотҡан саҡта төрлө кәмселектәр ҡылһа шуларҙы ҡаплатып ҡуя торған саҙаҡа. Ул Рамазан айы бөтөр алдынан мохтаждарға, етемдәргә, фәҡирҙәргә, ҡайта алмай аҙашып йөрөгән мосафирҙарға бирелә. Шулай уҡ мәсеттәрҙә лә фитыр саҙаҡалары өсөн айырым йәшниктәр бар. Аҙаҡ ул мохтаждарға , шәкерттәргә таратыла. Тағы ла бер изге ғәмәл тураһында аңлатып үткем килә — Рамазан айында күп кенә хәлле, бай кешеләр зәҡәт саҙаҡаларын түләй. Сөнки Рамазан айында бирелгән саҙаҡаларға , зәҡәттәргә сауап артығыраҡ яҙыла. Кемдәрҙең аҡсалары нисаб һәләтенә етһә, шулар зәҡәт түләргә тейеш. Нисаб һәләте – 85грамм алтындың күләме. Зәҡәт — ул ошо байлыҡтың 2,5 процентын тәшкил итә йәғни 40-тан бер өлөшө була. Кемдең 225 мең аҡсаһы бар икән, шул аҡса бер йыл буйы кеше ҡулында булһа, шулар 2,5 процент зәҡәт саҙаҡаһын сығарырға тейеш. Уны фәҡирҙәргә, мохтаждарға , етемдәргә, мәҙрәсәлә уҡып йөрөгән шәкерттәргә, аҙашып ҡайта алмай йөрөгән мосафирҙарға бирергә мөмин. Саҙаҡаны кеше теләһә бирә, теләмәһә — юҡ. Ә зәҡәт ул – бурыс, фарыз. Әгәр кеше уны түләмәһә – ул Аллаһ Тәғәләнең асыуын ала.Ошо арҡала бөтә йыйған малы юҡҡа сығыуы бар. Шуға ла Аллаһ ризалығын алып йәшәйек, изгелектәр ҡылайыҡ, гонаһтарҙан йыраҡ торайыҡ, нәфсебеҙгә хужа булайыҡ. Һәммәбеҙгә ошо ураҙаларыбыҙға кереп, уның әжер-сауаптарына ирешергә һәм изге байрамды бергәләшеп ҡаршыларға насип булһын.